
Pehle Ise Padhein 
"Aaiye Namaz Seekhein" Ye Asal Mein Tehreeron Ka Ek 
Qist Waar Silsila Shuru Kiya Gaya Tha 


Is Kitaab Mein Bhi Aap Ise Isi Andaaz Mein Mulahiza 
Farmaayein Ge 


Aaghaz Mein Hi Hamne Iraada Kiya Ke Namaz Se Mutalliq 
Maloomat Ko Ek Jagah Jama Kar Diya Jaaye Kyuki Is 
Muazu Par Kutub Wa Rasail To Kaseer Tadaad Mein 
Maujood Hain Lekin Hamein Ye Baatein Mehsoos Huein: 


(1) Jo Risale Is Mauzu Par Hain Wo Bahut Ziyada 
Mukhtasar Hain Ke Namaz Jaise Wase'e Mauzu Ke Liye 
Kisi Tarha Kaafi Nazar Nahin Aate, Haan Is Ka Bhi Inkaar 
Nahin Ke Wo Apni Jagah Ahmiyat Ke Hamil Hain 


(2) Jo Kitaabein Urdu Aur Hindi Zaban Mein Dastiyaab 
Hain Un Mein Bhi Itni Tafseel Maujood Nahin Jaisi Tafseel 
Ham Chahte Hain 


Iske Alawa Aaam Fahem Andaaz Aysa Nahin Jaisa Aap Is 
Kitaab Mein Dekhege 


Ziyada Door Nahin, Jab Aap Taharat Ka Bayan Padhege To 
Is Ka Bakhoobi Andaza Laga Sakein Ge Ke Hamne Bahut 
Hi Ziyada Aam Fahem Andaaz Apnaya Hai Taki Ba Aasani 
Koi Bhi Masail Ko Acchi Tarha Samajh Sake 


(3) Phir Ye Ke Jo Jadeed Masail Hain Inki Tafseel Qadeem 
Kitaabon Mein Maujood Nahin Aur Baad Mein Jo Kitaabein 
Likhi Gai In Mein Bhi Chuke Kaafi Koshish Ki Gai Hai Ki 

Char Panch Sau Safhat Tak Hi Mauzu Ko Sameet Diya Jaaye 
To Zahir Si Baat Hai Ke Namaz, Taharat, Fighi Istelahaat 
Aur Phir Namaz Mein Kai Namazein, Inke Mukhtalif Masail 
Wagaira Sab Ki Bahut Ziyada Tafseel Bayan Kar Pana 
Mumkin Nahin Hai 


Inhi Aur In Jaisi Kuch Baaton Ko Dekhte Huye Hamne Ye 
Silsila Shuru Kiya Jo Ab Ek Kitaab Ki Shakl Mein Pesh 
Kiya Ja Raha Hai Aur Ye Kitaab Kai Hisson Par Mushtamil 
Hogai 


Urdu Aur Hindi Zaban Ke Sath Sath Ise Roman Urdu Mein 
Bhi Likha Gaya Hai 


Ham Bahut Ziyada Shukr Guzaar Hain Un Logon Ke, Ke 
Jinhone Is Mein Din Raat Mehnat Ki Aur Kisi Bhi Tarha Se 
Hamari Madad Ki 


Abde Mustafa 


Muhammad Sabir Ismayeeli Qadri Razvi 


Muawineen : Janab Riyaz Qadri, Hafiz Ataur Rahman 
Saahib, Janab Dilbar Raahi Asdaqi, Janab Muhammad 
Faizan Aur Chand Khawateen Samet Team Ke Jumla 
Ahbaab 


Tafseeli Fehrist Kitab Ke Aakhir Mein Dekhein 


Aalye Namaz Seekhein (Part 1) 


Namaz Har Mukallaf Par Farz Hai 

Mukallaf Use Kehte Hain Jis Par Shariat Ka Hukm Laagu 
Hota Ho Ya Jis Par Sharayi Hukm Ki Pabandi Laazim Ho 
Agar Koi Nabaligh Hai Ya Pagal Hai To Wo Mukallaf Nahin 
Yaani Shariat Ka Hukm Us Par Laagu Nahin Hota 


Ye Aisa Farz Hai Ke Jo Is Ki Farziyat Ka Inkar Kare Yaani 
Koi Kahe Ke Main Namaz Ko Farz Nahin Maanta To Wo 
Kafir Ho Jayega 

Namaz Na Padhna Alag Baat Hai Lekin Ise Farz Na Manna 
Alag Baat Hai 

Jo Jaan Boojh Kar Namaz Chhodte Hain Yaani Koi 
Majboori Ya Uzr Un Ke Paas Nahin Hota To Aisa Shakhs 
Fasiq Hai 

Islami Hukumat Hoti To Aise Logon Ko Qaid Karne Ka 
Hukm Hai Balki Qatl Karne Ka Hukm Bhi Hai, Isse Maloom 
Hota Hai Ke Namaz Ki Ahmiyat Kya Hai 


Continue... 


Aalye Namaz Seekhein (Part 2) 


Namaz Ke Baare Mein Shariat Ka Hukm Ye Hai Ke Jab 
Bachcha 7 Saal Ka Ho Jaaye To Use Namaz Padhne Ka 
Tariga Sikhayein. (Agar Khud Jaante Hain To) Aaj Kal Jo 
Khud Nahin Jaante Wo Bhi Dusro Ko Sikhane Nikal Padte 
Hain 

Agar Aap Nahin Jaante To Pehle Achhi Tarah Seekh Lein, 
Taaki Bachhe Ko Sikha Sakein. 

Jab Bachha 10 Saal Ka Ho Jaaye To Use Namaz Padhne Ka 
Kahein, Us Par Narmi Bartein Aur Agar Na Maane To 
Shiddat Ikhtiyar Karein Aur Maar-Maar Kar Namaz 
Padhwaayein. 

Aaj Kal Dekha Ye Jaata Hai Ke Log Namaz Padhne Ke Liye 
To Nahin Maarte Lekin School Bhejte Waqt Kaafi Shiddat 
Dikhate Hain. 

Humne Dekha Hai Ke Kayi Log Apne Bachho Ko Ghaseet 
Kar School Le Jaate Hain Lekin Namaz Ki Baat Aaye To 
Bas Itna Keh Denge "Beta Namaz Padha Karo" Aur Isse 
Zyada Kehne Ki Himmat Isliye Bhi Nahin Karte Kyunki 
Dusro Ko Kehne Se Pehle Khud Ko Bhi Dekhna Zaroori 
Hai. 

Ab Jo Baap Khud Be Namazi Ho Wo Bete Ke Saath Namaz 
Ke Liye Kitni Maar Peet Kar Sakta Hai? Beta Bhi Palat 
Kar Keh Sakta Hai Ke Aap Kyun Nahin Padhte? 


Namaz Ke Hawale Se Narmi Ke Saath Saath Sakhti Ki Bhi 
Zaroorat Hai. 

Jahan Aap Apne Bachho Ko Dusre Kaamo Ke Liye Majboor 
Karte Hain Wahin Namaz Ke Liye Bhi Un Par Khaas 
Pressure Dein, Unhein Iski Ahmiyat Samjhayein Aur Pehle 
Khud Bhi Amal Karein 


Continue...... 


Aalye Namaz Seekhein (Part 3) 


Namaz Ek Aisi Ibadat Hai Ke Is Mein Nayabat Jaari Nahin 
Ho Sakti Yaani Aap Kisi Ko Apna Naayib (Vice) Nahin 
Bana Sakte Ke Mere Badle Mein Tum Padh Dena Balki Jis 
Par Farz Hai Use Hi Ada Karni Hogi 


Agar Kisi Ne Apni Zindagi Mein Kayi Namazein Qaza Ki 
Aur Integal Kar Gaya Aur Wasiyat Ki Ke Us Ki Taraf Se 
Fidya Ada Kiya Jaaye To Ye Kiya Ja Sakta Hai Aur Ise Aage 
Hum Tafseel Se Bayaan Karenge 


Ab Hum Pehle Namaz Ke Sharait (Conditions) Bayaan 
Karenge 

In Sharait Mein Se Kisi Ek Mein Bhi Kami Huyi To Namaz 
Hona To Door Ki Baat Hai, Namaz Shuru Hi Nahin Hogi 
Ye Aisi Cheezein Hain Ke Agar Aap Inhein Poora Karte 
Hain To Hi Aap Namaz Padhne Ke Qaabil Kehlayenge 
Warna Aap Namaz Shuru Hi Nahin Kar Sakte Phir Namaz 
Shuru Ho Jaane Ke Baad Jo Conditions Hain (Jise Faraize 
Namaz) Kehte Hain Wo Alag Hain 


Namaz Ki 6 Shartein Hain : 
(1) Taharat 

(2) Satre Aurat 

(3) Istiqbal -e- Qibla 

(4) Waat 

(5) Niyyat 

(6) Takbeer -e- Tehreema 


Ab Inki Tafseel Bayaan Ki Jayegi 


Continue... 
Aalye Namaz Seekhein (Part 4) 


Namaz Ki Pehli Shart Hai Taharat Yaani Paaki 

Namaz Padhne Waala, Us Ka Jism Najasato Se, Us Ke 
Kapde Aur Jis Jagah Namaz Padh Raha Hai Sab Ka Paak 
Hona Zaroori Hai 


Paaki Napaaki Ke Bahut Saare Masail Hain Maslan Hadase 
Akbar Kya Hai Hadase Asghar Kya Hai Aur In Ke Liye 
Kaun Si Taharat Zaroori Hai Phir Najasate Khafeefa Aur 
Ghaleeza Ka Farq Bhi Janna Zaroori Hai Ke Ek Dirham Aur 
Ek Chauthayi Ka Qadre Maane Hona Samajh Aa Jaaye 


Ab Hum Namaz Ki Pehli Shart Yaani Taharat Par Tafseel Se 
Kalaam Karenge Phir Dusri Shart Ki Taraf Badhenge 


Sab Se Pehle Aasan Lafzo Mein Jaan Lijiye Ke Napaaki Do 
Tarah Ki Hoti Hain, Ek Ko Hadase Asghar Aur Ek Ko 
Hadase Akbar Kehte Hain 

Ise Aap Yun Samajh Lein Ke Ek Chhoti Napaki Hoti Hai Jis 
Ka Hukm Halka Hota Hai Aur Ek Badi Napaki Hoti Hai 
Jiska Hukm Bhaari Hota Hai 


Chhoti Napaki Se Paaki Haasil Karne Ke Liye Taharat -e- 
Sughra Yaani Wuzu Kaam Aata Hai Aur Badi Napaaki Ko 
Door Karne Ke Liye Taharat -e- Kubra Yaani Ghusl 

Agar Chhoti Napaaki Huyi To Chhoti Taharat Se Paak 
Honge Aur Badi Napaaki Huyi To Badi Taharat Se Paak 
Honge 


Continue... 
Aalye Namaz Seekhein (Part 5) 


Taharat Ke Baare Mein Hum Poori Tafseel Bayaan Karenge 
Lekin Usse Pehle Kuchh Istelahaat Jaan Lein Kyunki Aage 
Inka Istemal Bahut Zyada Hoga 


Shariat Mein Har Kaam Ek Jaisa Nahin Hai Balki Use Kayi 
Hisso Mein Baanta Gaya Hai, 5ab Ka Naam Alag Hai Aur 
Sab Ka Hukm Bhi Alag Hai 

Kuchh Kaam Achhe Hain Jinhein Karne Par Sawaab Milta 
Hai Aur Kuchh Bure Hain Jinse Gunaah Milta Hai 


Har Achha Kaam Aapas Mein Barabar Nahin Hai Yaani Kisi 
Mein Kam Neki Hai To Kisi Mein Zyada Aur Isi Tarah Har 
Bura Kaam Bhi Aapas Mein Barabar Nahin Hai Kisi Mein 
Kam Gunaah Hai To Kisi Mein Zyada 


Achhe Kaam 5 Tarah Ke Hain: 
(1) Farz 
(2) Wajib 
(3) Sunnate Muakkada 
(4) Sunnate Ghair Muakkada 
(5) Mustahab 


Aur Bure Kaam Bhi Paanch Hain: 
(1) Haraam 
(2) Makroohe Tehreemi 
(3) Isa'at 
(4) Makroohe Tanzeehi 
(5) Khilaf -e- Aula 


Aur Ek Hai "Mubaah" Ye Na Achha Hai Aur Na Bura Yaani 
Is Mein Sawaab Bhi Nahin Aur Gunaah Bhi Nahin 


Continue... 
Aalye Namaz Seekhein (Part 6) 


Farz : Farz Use Kehte Hain Jo Daleel -e- Qatayi Se Saabit 
Ho Yaani Aisi Daleel Jis Mein Koi Shubha Na Ho 

Farz Ko Ada Karna Bahut Zaroori Hai, Is Ko Tark Karne 
Waala Sakht Gunahgar Aur Azaab -e- Jahannam Ka 
Mustahiq Hai Aur Jo Iska Inkar Kare Wo Kafir Hai 


Wajib : Wajib Use Kehte Hain Jo Daleel -e- Zanni Se Saabit 
Ho, Is Ka Ada Karna Bhi Zaroori Hai Aur Jo Tark Kare 
Gunahgar Hai, Is Ka Inkar Karne Waala Gumrah Hai 


sunnat -e- Moakkada : Jo Kaam Huzoor Sallallaho Ta'ala 
Alaihi Wasallam Ne Humesha Kiya Ho Albatta Bayaan -e- 
Jawaz Ke Liye Kabhi Tark Bhi Kiya Ho Use Sunnate 
Moakkada Kehte Hain 


Is Ka Ada Karna Zaroori Hai Aur Kabhi Kabhaar Chhodne 
Waale Par Itaab Aur Aadatan Chhodna Istehqaq -e- Azaab 
Hai 


sunnate Ghair Moakkada : Wo Jo Shariat Ki Nazar Mein 
Pasandeeda Ho Lekin Iske Chhodne Par Koi Wayeed Bhi 
Nahin 

Is Ka Karna Sawaab Lekin Chhodne Waala Gunahgar Nahin 
Agarche Aadatan Ho, Haan Is Ka Tark Shariat Ko Napasand 
Hai 


Mustahab : Wo Jo Shariat Ki Nazar Mein Pasandeeda Ho 
Lekin Ise Chhodna Napasand Bhi Na Ho 

Agarche Huzoor Sallallaho Ta'ala Alaihi Wasallam Ne Kiya 
Ho Ya Targheeb Di Ho Ya Ulama Ne Pasand Kiya Ho 
Agarche Ahadees Mein Zikr Na Ho Is Ka Karna Sawaab Hai 
Aur Na Karne Par Mutlaqan Koi Hukm Nahin 


Mubaah : Jis Ka Karna Ya Na Karna Ek Jaisa Ho Yaani Na 
Sawaab Na Gunaah 


Continue... 
Aalye Namaz Seekhein (Part 7) 


Haraam : Is Ka Ek Baar Bhi Karna Gunahe Kabeera Hai, Ye 
Farz Ke Muqabil Hai Yaani Jo Farz Hai Use Tark Karna 
Haraam Aur Jo Haraam Hai Usse Bachna Farz Hai 

Makroohe Tehreemi : Ye Wajib Ke Mugabil Hai, Is Ka 
Karne Waala Bhi Gunahgar Hai, Is Ka Gunah Haraam Se 

Kam Hai Lekin Chand Baar Is Ka Karna Gunahe Kabeera 
Hai 


Isaa'at : Ye Sunnate Moakkada Ke Muqabil Hai, Is Ka Karna 
Sabab -e- Itaab Hai Yaani Allah Ta'ala Aur Uske Rasool Ki 
Narazi Aur Aadatan Karne Par Azaab 


Makroohe Tanzeehi : Ye Sunnate Ghair Moakkada Ke 
Mugabil Hai, Is Ka Karna Shariat Mein Napasand Hai Lekin 
Gunaah Nahin Agarche Aadatan Ho 


Khilaf -e- Aula : Ye Mustahab Ka Muqabil Hai Yaani Is Ka 
Na Karna Behtar Tha Lekin Kiya To Kuchh Nahin 


Continue... 
Aalye Namaz Seekhein (Part 8) 


Farz Ka Muaabil (Opposite) Haraam Hai, 

Wajib Ka Makroohe Tehreemi, 

Sunnate Moakkada Ka Isa'at, 

Sunnate Ghair Moakkada Ka Makroohe Tanzeehi Aur 
Mustahab Ka Khilaf -e- Aula 

Iska Ye Matlab Bhi Hai Ke Jo Kaam Farz Hai Use Chhodna 
Haraam Hai Aur Jo Haraam Hai Usse Bachna Farz Hai, 

Jo Wajib Hai Us Ka Tark Makroohe Tehreemi Hai Aur Jo 
Makroohe Tehreemi Hai Usse Bachna Wajib Hai, 

Jo Sunnate Moakkada Hai Use Chhodna Isa'at Hai Aur Isa'at 
Se Bachna Sunnate Moakkada Hai, 

Jo Sunnate Ghair Moakkada Hai Use Chhodna Makroohe 
Tanzeehi Hai Aur Makroohe Tanzeehi Se Bachna Sunnat, 
Jo Mustahab Hai Us Ka Ulta Karna Khilaf -e- Aula Hai Aur 
Khilaf -e- Aula Se Bachna Mustahab Aur Aakhir Mein 
Mubah Hai Jis Ka Karna Na Karna Ek Jaisa Hai Lekin Kabhi 
Kabhi Mubah Achhi Niyato Ki Wajah Se Mustahab Bhi Ban 
Jaata Hai 


Inka Talluq Namaz Se Is Tarah Bhi Hai Ke Namaz Mein 
Farz Chhooot Jaane Par Namaz Duhrana Farz Hai, Wajib 
Chhoot Jaane Par Namaz Duhrana Wajib Hai, Sunnat 
Chhooot Jaane Par Sunnat Aur Mustahab Chhoot Jaane Par 
Mustahab 


Continue... 
Aalye Namaz Seekhein (Part 9) 


Ab Jab Aap Ye Istelahaat Jaan Chuke To Phir Aate Hain 
Namaz Ki Pehli Shart Taharat Ki Taraf 

Taharat Namaz Ke Liye Itni Zaroori Hai Ke Baghair Is Ke 
Namaz Hogi Hi Nahin 

Agar Koi Jaan Boojh Kar Napaki Ki Haalat Mein Namaz 
Padhta Hai To Ise Ulama Ne Kufr Tak Likha Hai Yaani Wo 
Kafir Ho Jayega Kyunki Usne Namaz Ko Halka Jaana Aur 
Ibadat Ki Tauheen Ki 


Huzoor Sallallaho Ta'ala Alaihi Wasallam Ne Taharat Ko 
Namaz Ki Kunji Bataya Hai (Musnad Ahmad) Aur Taharat 
Ko Aadha Iman Kaha Gaya Hai (Tirmizi) 

Agar Taharat Kaamil Na Ho To Namaz Padhane Waale 
Imam Ko Bhi Pareshani Hoti Hai Matlab Namaz Ke Dauran 
Use Shubah Hota Hai Aur Phir Do Rakat Ke Baad Baithne 
Ke Bajaye Imam Khada Ho Jaata Hai Ya Salam Pherne Ke 
Bajaye Khada Hone Lagta Hai, Is Ki Ek Wajah Ye Bhi Hai 
Ke Mugtadiyo Ki Taharat Kaamil Nahin Hop 


Ye To Taharat Kaamil Na Hone Ki Baat Thi To Sochiye Ke 
Jo Napaak Ho Uska Hukm Kitna Sakht Hoga 


Taharat Do Tarah Ki Hain Aur Napaki Bhi Do Tarah Ki, Ek 
Hai Taharat -e- Sughra Aur Ek Hai Taharat -e- Kubra Aur 
Napaaki Mein Ek Ko Kehte Hain Hadas -e- Asghar Aur Ek 
Ko Hadas -e- Akbar Yaani Ek Chhoti Napaki Aur Ek Badi 
Napaki 


Chhoti Napaki Ke Liye Chhoti Taharat Aur Badi Napaki Ke 
Liye Badi Taharat 

Agar Koi Peshab Kare Ya Hawa Nikal Jaaye To Ye Nahin 
Kaha Jayega Ke Use Ghusl Karna Hoga Kyunki Ghusl 
Taharat -e- Kubra Hai Aur Peshab Aur Hawa Ka Nikalna 
Hadas -e- Asghar Hai To Hadas -e- Asghar Se Paak Hone 
Ke Liye Wuzu Kiya Jayega Kyunki Ye Taharat -e- Sughra 
Hai 


Isi Tarah Agar Kisi Ne Apni Biwi Se Sohbat Ki To Ye Nahin 
Hoga Ke Wuzu Kar Ke Paak Ho Jaaye Kyunki Yahan 
Taharat -e- Kubra Ki Zaroorat Hai 


Continue... 

Aalye Namaz Seekhein (Part 10) 


Aasan Lafzo Mein Ye Samajhiye Ke Peshab Karne Ya Hawa 
Nikalne Se Bhi Insan Napaak Ho Jaata Hai Lekin Ye Napaki 
Hadas -e- Asghar Hoti Hai Yaani Chhoti Waali Napaaki Aur 
Iske Liye Wuzu Kaafi Hai 


Mani Nikalne Par Bhi Insan Napaak Ho Jaata Hai Lekin Ye 
Napaaki Hadas -e- Akbar Hoti Hai Yaani Badi Napaaki Aur 
Isse Paak Hone Ke Liye Ghusl Ki Zaroorat Hoti Hai 


Ab Aap Aasani Se Samajh Sakte Hain Ke Peshab Karne Ya 
Hawa Nikalne Se Ghusl Farz Nahin Hota Kyunki Ye Hadas 
-e- Asghar Hai 

Aapko Wahi Apply Karna Hai Jis K1 Zaroorat Hai 


Kuchh Logon Ke Jism Se Kutta Sat Gaya To Nahana Shuru 
Kar Dete Hain, 

Keechad Lag Jaaye To Samajhte Hain Ke Nahana Hoga, 
Peshab Ke Qatre Nikal Gaye To Samajhte Hain Ke Ghusl 
Farz Ho Gaya, 

Sirf Mazi (Mani Se Pehle Nikalne Waali Cheez) Nikalne Par 
Ye Gumaan Karte Hain Ke Ghusl Farz Ho Gaya Halanki 
Aisa Kuchh Nahin Hai 


Ghusl Kab Farz Hota Hai Aur Kab Wuzu Kaafi Hota Hai Ye 
Hum Tafseel Se Bayaan Karenge, Aapko Bas Ye Qayeda 
Yaad Rakhna Hai Ke Chhoti Napaki Ke Liye Wuzu Aur 
Badi Napaaki Ke Liye Ghusl 

Ab Chhoti Napaki Aur Badi Napaaki Kaun Kaun Si Hain To 
Ise Hum Aage Bayaan Karenge 


Kuchh Log Aisi Baato Ko Hadas -e- Asghar Samajhte Hain 
Jinka Paaki Napaaki Se Talluq Hi Nahin Maslan Gaali Dene 
Se Wuzu Ka Toot Jaana, Tambakoo Khane Se Wuzu Ka 
Toot Jaana, Jism Ka Chhupa Hua Hissa Dikh Jaane Se... 
Waghaira 

Ye Sab Hadas Hai Hi Nahin To Inse Wuzu Ya Ghusl Par 
Farq Padne Ka Sawal Hi Paida Nahin Hota 


Aalye Namaz Seekhein (Part 11) 


Pehle Baat Karte Hain Taharat -e- Sughra (Yaani Wuzu) Aur 
Hadas -e- Asghar Yaani Wuzu Ko Todne Waali Cheezo Ke 
Baare Mein 


Wuzu Mein 4 Baatein Farz Hain Yaani In Chaaro Ka Karna 
Bahut Zaroori Hai, Agar In Mein Se Ek Bhi Chhoot Jaaye 
To Wuzu Nahin Hoga 


(1) Moonh Dhona 

(2) Kuhniyo Samet Dono Haatho Ko Dhona 

(3) Sar Ka Masah Karna 

(4) Takhno Samet Dono Paaon Ko Dhona 

Inki Tafseel Janne Se Pehle Ye Jaan Lijiye Ke Dhona Kise 
Kehte Hain 

Kisi Bhi Uzw (Hisse, Part) Ko Dhone Ka Ye Matlab Hai Ke 
Us Uzw Ke Har Hisse Par Kam Se Kam Do Boond Paani 
Beh Jaaye 

Agar Koi Haath Bheega Kar Chehre Par Mal Le To Ise 
Dhona Nahin Kaha Jayega Ya Kapda Bheega Kar Moonh 
Pochh Le To Bhi Dhona Nahin Kaha Jayega Jab Tak Har 
Hisse Par Kam Se Kam 2 Boond Paani Na Beh Jaaye Tab 
Tak Wo Uzw Dhula Hua Qaraar Nahin Diya Jayega 

Bheeg Jaana, Tel Ki Tarah Paani Mal Lena Ya Ek Boond 
Beh Jaana Alag Hai Aur Dhona Alag Hai 


Is Par Khaas Tawajjoh Dena Zaroori Hai Ke Baaz Hisse Aise 
Hain Ke Agar Tawajjoh Na Di Jaaye To Wahan Sahih Se 
Paani Nahin Pahunchta Aur Ghusl Aur Wuzu Nahin Hota 
Aur Phir Padhi Gayi Namazein Akarat Jaati Hain 


Ab In Chaaro Faraiz Ki Tafseel Ye Hai Ke : 


(1) Moonh Dhona : Moonh Kehte Hain Shuru Peshani 
(Yaani Jahan Se Baal Nikalte Hain Wahan) Se Niche Thudi 
Tak Phir Chaudhayi Mein Ek Kaan Ki Lau Se Dusre Tak 
Ye Moonh Hai Yaani Ise Dhona Farz Hai. 


Continue... 
Aalye Namaz Seekhein (Part 12) 


Moonh Dhona Ek Baar Farz Hai Yaani Jahan Se Baal Ugte 
Hain Wahan Se Niche Ke Daant Ugne Ki Jagah Tak Aur Ek 
Kaan Ki Lau Se Dusre Kaan Ki Lau Tak, Ye Moonh Ki Had 
(Boundaries) Hai 

Ab Agar Koi Chandla Hai Yaani Aadhe Sar Ke Baad Baal 
Ugte Hain To Us Par Wahan Tak Dhona Farz Nahin Balki 

Wahin Tak Hai Jahan Se Aadatan (Normally) Baal Ugte 
Hain Aur Agar Kisi Ke Zyada Baal Ugte Hain Yaani Aadat 
se Zyada Hain To Phir Jo Zyada Hain Un Ki Jado Tak 
Dhona Farz Hai 


Moonchh, Dadhi Aur Bichchi (Jo Baal Honto Aur Thudi Ke 
Bich Hote Hain) Aur Bhawein Agar Ghani Ho Ke Jild 
(Chamda) Nazar Na Aata Ho To Chamde Ka Dhona Farz 
Nahin Balki Baalo Ko Dhona Farz Hai Aur Agar Baal Ghane 
Na Ho To Jild Ka Dhona Bhi Farz Hai 


Agar Moonchhein Ghani Ho Aur Badi Ho Jo Labo (Honto) 
Ko Chhupa Le To Bhi Unhein Hata Kar Labo Ko Dhona 
Farz Hai 


Dadhi Agar Ghani Na Ho Aur Jild Nazar Aati Ho To Jild Ka 
Dhona Farz Hai Aur Agar Dadhi Badi Aur Ghani Hai To 
Gale Ki Taraf Niche Dabane Ke Baad Jo Baal Chehre Ke 
Andar Aate Hain Un Ka Dhona Farz Hai Yaani Un Baalo Ko 
Dhona Hai Jild Ko Nahin Aur Jo Chehre Se Baahar Niche 
Ho Unka Dhona Zaroori Nahin 

Agar Kahin Chhote Baal Aur Kahin Bade Ho To Jahan 
Chhote Hain Wahan Jild Ka Aur Jahan Bade Hain Wahan 
Baalo Ka Dhona Farz Hai 


Continue... 

Aalye Namaz Seekhein (Part 13) 


Labo (Yaani Honto) Ka Wo Hissa Jo Aadatan (Normally) 
Moonh Band Karne, Chup Rehne Par Dikhayi Deta Hai Use 
Dhona Farz Hai, Agar Kisi Ne Zyada Band Kar Liya Aur Us 
Par Paani Nahin Pahuncha To Wuzu Nahin Hoga (Haan Ye 
Ho Sakta Hai Ke Chehra Dhote Waqt Zor Se Band Kar Liya 
Ho Jiski Wajah Se Paani Nahin Pahuncha Lekin Kulli Karte 
VVaqt Paani Pahuncha To Wuzu Ho Jayega) Phir Bhi Ehtiyat 
Zaroori Hai 


Rukhsar Aur Kaan Ke Beech Ki Jagah Jise Kanpati Kehte 
Hain, Ise Bhi Dhona Farz Hai 


Auratein Khayal Rakhein Ke Nath Ka Soorakh Agar Band 
Nahin Hai To Us Mein Paani Bahana Farz Hai Aur Agar 
Tang Hai To Paani Baha Kar Nath Ko Harkat De (Yaani 
Hilaye) Warna Zaroori Nahin 


Aankh Ke Andar Paani Daal Kar Dhona Zaroori Nahin Hai 
Balki Nahin Dhona Chahiye Ke Isse Nuqsan Hai Aur Wuzu 
Karte Waqt Bahut Zor Se Aankho Ko Meench Lena Bhi 
Nahin Chahiye Kyunki Isse Mumkin Hai Chehre Ka 
Chamda Simat Kar Ek Hissa Bana Le Jis Par Paani Na 
Pahunche 


Palak Ka Har Baal Dhona Farz Hai Agar Is Mein Koi Sakht 
Cheez Jami Ho To Use Chhudana Zaroori Hai 


Continue... 

Aaiye Namaz Seekhein (Part 14) 


Ab Aate Hain Wuzu Ke Dusre Farz Ki Taraf Yaani Haath 
Dhona 

Haath Mein Kuhniya Bhi Dakhil Hain 

Agar Kuhniyo Se Le Kar Nakhun Tak Ek Zarra Bhi Kahin 
Dhulne Se Baaqi Reh Jaaye To Wuzu Nahin Hoga Lihaza 
Ehtiyat Zaroori Hai 


Haath Mein Gehne, Chhalle, Kada, Kangan, Anguthi, Chudi 
Waghaira Ho To Agar In Ke Niche Paani Nahin Jaata To Ise 
Utaar Kar Paani Bahana Farz Hai Warna Wuzu Nahin Hoga 
Aur Agar Halka Dheela Hai Ke Hilane Se Paani Chala Jaata 
Hai To Hilana Zaroori Hai Aur Agar Zyada Dheela Hai Ke 
Baghair Hilaye Paani Chala Jaata Hai To Hilana Bhi Zaroori 
Nahin 


Ungliyo Ki Ghaiya, Karwatein Aur Nakhuno Ke Andar Ke 
Upar Waala Hissa Phir Kalayi Ke Baal Aur Har Goshe Ko 
Dhona Zaroori Hai 


Agar Kisi Ki Paanch Se Zyada Ungliya Hain To Sab Ka 
Dhona Farz Hai 

Agar Ek Kandhe Se Do Haath Nikle Huye Ho To Jo Poora 
Ho Sirf Use Dhona Farz Hai Aur Agar Us Dusre Haath Ka 
Wo Hissa Bhi Is Mein Shamil Hai Jise Wuzu Mein Dhona 
Farz Hai To Use Bhi Dhona Farz Hai Aur Alag Hai To Farz 
Nahin Balki Mustahab Hai Yaani Behtar Hai 


Iske Baad Agla Farz Hai Sar Ka Masah Karna 

Poore Sar Ka Masah Karna Sunnate Moakkada Hai Aur Ek 
Chauthayi (One Fourth, 1/4) Yaani 25% Sar Ka Masah 
Karna Farz Hai 

Aap Ke Sar Ke Chaar Hisse Karne Par Jo Ek Hissa Aata Hai 
Utna Dhona Farz Hai Warna Wuzu Nahin Hoga 


Continue... 
Aalye Namaz Seekhein (Part 15) 


sar Ka Masah Karne Ke Liye Haatho Ka Tar Hona Zaroori 
Hai Ab Wo Tari Haath Dhone Se Ho Ya Alag Se Tar Kiya 
Jaaye 

Agar Haath Ki Tari Se Ek Baar Kisi Hisse Ka Masah Kar 
Liya Jaaye To Phir Us Par Jo Nami Baaqi Rehti Hai Wo 
Dusre Masah Ke Liye Kaafi Nahin Hai Lihaza Agar Koi 
Haath Ki Tari Se Haath Ka Masah Kar Leta Hai To Sar Ke 
Masah Ke Liye Haath Alag Se Tar Karna Hoga 


Haatho Ko Tar Karne Ke Liye Jo Kuchh Log Teen Teen 
Baar Dono Chullu Mein Paani Le Kar Kohniyo Ki Taraf 
Bahate Hain, Ye Wuzu Ka Hissa Nahin Hai 

Haath Tar Karna Hai To Bas Dho Liya Jaaye, Is Tarah Karna 
Mazkoor Nahin 


Agar Sar Par Baal Na Ho To Jild Ki Chauthayi Ka Masah 
Karna Hai Aur Agar Baal Hain To Baalo Ka Aur Un Baalo 
Ka Jo Sar Par Hain, Jo Latak Rahe Hain Un Par Karna Kaafi 
Nahin 

Continue... 
Aalye Namaz Seekhein (Part 16) 


Imame, Topi Ya Dupatte Ke Upar Masah Karna Kaafi Nahin 
Hai 

Agar Dupatta Ya Topi Ka Kapda Aisa Hai Ke Paani Phoot 
Kar Andar Chala Jaata Hai Aur Sar Ko Tar Kar Deta Hai To 
Masah Ho Jayega 


Ab Wuzu Ka Chautha Farz Hai Paaon Ka Dhona : 


Pairo Ko Takhno Samet Achhi Tarah Dhona Chahiye Taaki 
Koi Hissa Baaqi Na Rahe 

Agar Pair Mein Koi Chhalla Waghaira Ho To Wahi Hukm 
Hai Jo Pehle Bayaan Kiya Gaya Yaani Paani Andar Nahin 
Jaata To Utaar Kar Dhona Hai, Agar Hilane Se Jaata Hai To 
Harkat Dena Hai Aur Agar Dheela Hai Ke Baghair Harkat 
Ke Chala Jaata Hai To Harkat Zaroori Nahin 


Kuchh Log Pair Mein Kaala Dhaga Baandhte Hain Jiski 
Wajah Ya To Beemari Hoti Hai Ya Phir Chot Se Bachne Ke 
Liye To Agar Kas Kar Bandha Hua Hai To Us Par Bhi 
Tawajjoh Zaroori Hai 


Ungliyo Ki Karwatein, Ghaiya, Edi, Pusht Waghaira Sab Ka 
Dhona Farz Hai Lihaza Ehtiyat Zaroori Hai Warna Ek Zarra 
Barabar Bhi Sookha Reh Jaane Par Wuzu Nahin Hoga 


Continue... 

Aalye Namaz Seekhein (Part 17) 


Jin Hisso Par Paani Bahana Farz Hai Wahan Zaroori Nahin 
Ke Qasadan Hi Bahe Balki Bila Qasad Beh Jaane Se Bhi 
Wuzu Ho Jayega 

Ise Aasan Lafzo Mein Yun Samjhein Ke Jaan Boob Kar Hi 
Paani Bahane Se Nahin Balki Anjane Mein Bhi Paani Beh 
Gaya To Wuzu Ho Jayega 


Misaal Ke Taur Par Baarish Huyi Aur Wuzu Mein Dhoye 
Jaane Waale Hisso Par Do Do Boond Paani Beh Gaya Aur 
Ek Chauthayi Sar Tar Bheeg Gaya To Wuzu Ho Gaya 
Agarche Usne Wuzu Karne Ki Niyyat Nahin Ki Thi 

Agar Koi Talaab Mein Gir Gaya Aur Wo Hisse Bheeg Gaye 
Jo Wuzu Mein Dhona Farz Hai To Bhi Wuzu Ho Jayega 


Isi Tarah Agar Koi Shakhs Moonh Haath Dhone Ke Liye 
Gaya Taaki Fresh Ho Sake Aur Wuzu Ke Hisso Ko Dho 
Liya Agarche Aage Pichhe Hi Ho Aur Sar Par Haath Bheega 
Kar Pher Liya To Bhi Wuzu Ho Jayega 


Aisa Isliye Hai Ke Paani Tahir Hai Yaani Paani Ki Sifat 
(Quality) Hai Ke Wo Paak Karta Hai To Ab Jaan Boojh Kar 
Ho Ya Anjane Mein Paani Paak Kar Deta Hai Jaise Aag Ki 
Sifat Hai Jalana To Jaan Boojh Kar Aag Mein Haath Daaliye 
Ya Anjane Mein Haath To Jalna Hi Hai 

Aisa To Nahin Hai Ke Aap Ye Kahenge Ke Main Niyyat 
Karta Hoon Haath Jalne Ki Aur Phir Haath Daalein To Hi 
Haath Jale 

Continue... 
Aalye Namaz Seekhein (Part 18) 


Aata Goondhne Waale Ya Waali Ke Haath Mein Ya Kahin 
Nakhun Mein Aata Jam Jaaye Aur Sakht Ho Jaaye Ya Paint 
Ka Kaam Karne Waalo Ke Haatho Mein Rang Ya Putty Ya 
Paris Ya Koi Aur Cheez Jam Jaaye Aur Sakht Ho Jaaye Ya 
Likhne Waalo Ke Haatho Mein Roshnayi (Ink) Lag Jaaye 
Ya Mazdoor Ke Haath Mein Gaar, Cement Ya White 
Cement Waghaira Ya Aam Logon Ki Aankho Mein Surme 
Ka Jam Jaana Aur Isi Tarah Badan Ka Mail Waghaira Hone 
Ke Bawajood Agarche Uske Niche Paani Na Jaaye Phir Bhi 
Wuzu Ho Jayega 


Ise Phir Se Samjhein Ke Jis Cheez Ki Aadmi Ko Umooman 
Ya Khusoosan Zaroorat Padti Rehti Hai Aur Uski 
Nigehdasht Aur Ehtiyat Mein Haraj Ho To Nakhuno Ke 
Andar, Upar Ya Kisi Dhone Ke Hisse Par Lage Reh Jaane 
se Wuzu Ho Jayega Agarche Uske Niche Paani Na Bahe 


Ye Isliye Hai Ke Agar Aisa Na Ho To Wuzu Karne Mein 
Badi Dushwari Hogi 

Ek Paint Ka Kaam Karne Waala Agar Apne Haatho Se 
Mukammal Taur Par Color, Putty, Paris Waghaira Chhudana 
Shuru Kare To Ragad Ragad Kar Namaz Ka Waqt Chala 
Jayega! 


Continue... 

Aalye Namaz Seekhein (Part 19) 


Kisi Jagah Chhaala Tha Aur Wo Sookh Gaya Lekin Chamda 
Jism Se Judaa Nahin Hua To Use Judaa Kar Ke Paani 
Bahana Zaroori Nahin Hai Balki Usi Ke Upar Paani Baha 
Lena Kaafi Hai Aur Phir Judaa Kar Diya To Us Par Paani 
Bahana Zaroori Nahin. 


Machhli Ka Sinna Agar Chipka Reh Jaaye To Wuzu Nahin 
Hoga Kyunki Paani Uske Niche Nahin Behta. 


Ab Hum Wuzu Ki Sunnatein Bayaan Karenge 

Ye Sunnat Hai Yaani Karna Chahiye Aur Inhein Chhodna 
Sahih Nahin Hai Lekin Agar Chhoot Jaaye To Bhi Wuzu Ho 
Jayega. 


Wuzu Mein Sunnatein : 
(1) Sawab Ki Niyyat Se Aur Hukme Ilahi Baja Laane Ki 
Niyyat Se Wuzu Karna Zaroori Hai Warna Wuzu To Ho 
Jayega Par Sawaab Nahin Milega Lihaza Pehle Niyyat Kar 
Lein Ke Main Wuzu Sawaab Ke Liye Kar Raha Hoon Aur 
Allah Ta'ala Ke Hukm Ki Tameel Kar Raha Hoon 


Continue......... 

Aalye Namaz Seekhein (Part 20) 


(2) Bismillah Se Wuzu Ko Shuru Kiya Jaaye Aur Agar 
Wuzu Se Pehle Istinja Kare To Istinje Se Pehle Bhi 
Bismillah Padhe Lekin Agar Baitul Khala Mein Dakhil Ho 
Chuka Hai Ya Kapde Khol Chuka Hai To Phir Zikre Ilahi 
Mana Hai 


(3) Wuzu Ko Shuru Yun Kare Pehle Haatho Ko Gatto Tak 
Teen Teen Baar Dhoye 


(4) Agar Paani Kisi Bade Bartan Mein Ho Aur Koi Chhota 
Bartan Na Ho Jisse Paani Nikal Sake To Baayein Haath Ki 
Ungliya Mila Kar Sirf Ungliya Paani Mein Daal Kar Paani 
Nikale Aur Daayein Haath Ko Gatto Tak Teen Martaba Dho 
Le Phir Jahan Tak Daayein Haath Ko Dhoya Hai Wo Paani 
Mein Daal Sakta Hai, Ab Paani Nikal Kar Baayein Haath Ko 
Dhoye 


Aisa Tab Kiya Ja Sakta Hai Jab Haath Mein Koi Najasat Na 
Lagi Ho, Agar Najasat Lagi Ho To Poora Paani Napaak Ho 
Jayega 


Continue... 

Aalye Namaz Seekhein (Part 21) 


(5) Agar Paani Bade Bartan Mein Hai Aur Chhota Bartan 
Maujood Hai Phir Bhi Haath Paani Mein Daala Ya Ungli Ya 
Nakhun Bhi Daala To Paani Wuzu Ke Qaabil Nahin Rahega 
Wo Maaye Mustamal Ho Jayega Yaani Use Aap Istemal Kar 
Chuke Hain 


Hum Bata Chuke Hain Ke Napaaki Do Tarah Ki Hoti Hai 
Ek Chhoti Aur Ek Badi To Dono Se Paak Hone Ke Liye 
Alag Alag Taharat Hai, Dono Taharat Mein Paani Ki 
Zaroorat Hoti Hai Aur Ek Baar Paani Se Napaki Door Kar 
Li Jaaye To Wo Paani Phir Istemal Ke Qaabil Nahin Rehta 
Jo Be Wuzu Ho Aur Haath Dhula Hua Na Ho To Wo Apna 
Haath Paani Mein Daalega To Ye Paani Ko Mustamal Kar 
Dega Kyunki Hadase Asghar (Chhoti Napaki) Maujood Hai 
Aur Jab Chhota Bartan Na Ho To Majboori Mein Daalne Ki 
Ijazat Di Gayi Hai 


Thand Mein Jo Log Lote Mein Paani Le Kar Us Mein Ungli 
Duba Kar Dekhte Hain Ke Paani Kitna Garam Hai To Isse 
Paani Mustamal Ho Jaata Hai Aur Wuzu Ke Qabil Nahin 
Rehta Lihaza Is Mein Ehtiyat Zaroori Hai Waise Nal 
Waghaira Lag Jaane Se Ye Soorat Pesh Nahin Aati 


Continue... 

Aalye Namaz Seekhein (Part 22) 


(6) Agar Kisi Shakhs Par Hadas Hai Yaani Wuzu Ya Ghusl 
Us Par Lazim Hai Aur Usne Haath Dho Kar Paani Mein 
Haath Daala To Paani Mustamal Nahin Hoga Kyunki Jitna 
Hissa Dhoya Gaya Us Par Ab Hadas Na Raha Aur Jis Par 
Ghusl Farz Nahin Sirf Be Wuzu Hai To Agar Usne Kuhniyo 
Tak Haath Dhoye Hain To Paani Mein Baghal Tak Haath 
Daal Sakta Hai Kyunki Ab Uske Poore Baazu Par Hadas 
Baaqi Na Raha Lekin Jis Par Ghusl Farz Hai Wo Utna Hi 
Haath Daale Jitna Dhoya Hai Kyunki Us Ke Poore Jism Par 
Hadas Hai 


(7) So Kar Uthne Ke Baad Haath Dhone Chahiye 
Istinje Se Pehle Bhi Aur Baad Mein Bhi 


(8) Kam Se Kam Teen Teen Martaba Upar Niche, Daayein 
Baayein Daanto Par Miswak Kare Aur Har Baar Miswak Ko 
Dho Le 

Miswak Na Bahut Sakht Ho Na Bahut Narm 

Miswak Peelu, Zaitoon Ya Neem Ki Kadwi Lakdi Ki Honi 
Chahiye 

Kisi Mewe Ya Khushbudar Darakht Ki Na Ho 

Miswak Ka Size Ek Balisht Hona Chahiye Usse Zyada 
Rakhna Sahih Nahin Hai Aur Motayi Itni Honi Chahiye Jitni 
Moti Sab Se Chhoti Waali Ungli Hoti Hai 


Jab Miswak Istemal Ke Qaabil Na Rahe To Use Dafan Kar 
Dena Chahiye Ya Kisi Aisi Jagah Rakh Dena Chahiye Jahan 
Uski Tauheen Na Ho Kyunki Wo Ek Aisa Aala Hai Jisse 

sunnat Ada Ki Jaati Hai Aur Napaak Jagah Par Na Phenkein 
Kyunki Paak Cheez Ko Napaak Mein Milana Sahih Nahin 
Hai, Isiliye Istinje Khane Mein Bhi Thookne Se Mana Kiya 
Gaya Hai Kyunki Wahan Najasat Hai Aur Thook Paak Hai 


Continue... 


Aalye Namaz Seekhein (Part 23) 


(9) Miswak Daahine Haath Se Karna Chahiye 

Miswak Is Tarah Pakde Ke Sab Se Chhoti Waali Ungli 
Miswak Ke Niche Aur Beech Ki Teen Ungliya Miswak Ke 
Upar Aur Angutha Sire Par Niche Ho Aur Muthhi Na 
Baandhe 


(10) Daanto Ki Chaudayi Mein Miswak Karna Chahiye 
Lambayi Mein Nahin Aur Chit Let Kar Miswak Nahin 
Karna Chahiye 


(11) Pehle Daahini Janib Upar Ke Daant Maanjhe Phir Baayi 
Taraf Upar Ke Phir Daayi Taraf Niche Aur Phir Baayi Taraf 
Niche Ke 


(12) Miswak Karne Se Pehle Use Dho Lena Chahiye Aur 
Miswak Karne Ke Baad Bhi Dho Kar Rakhna Chahiye 
Jahan Bhi Rakhe To Khadi Kar Ke Rakhe Aur Reshe Waala 
Hissa Yaani Jis Taraf Se Miswak Karte Hain Use Upar 
Rakhna Chahiye 


2] 


Continue... 
Aaiye Namaz Seekhein (Part 24) 


(13) Agar Miswak Na Ho To Ungliya Ya Koi Aisa Kapda Jo 
Istemal Ka Nahin Hai Use Daanto Par Ragad Le Aur Agar 
Daant Nahin Hain To Masoodo Par Kapda Ya Ungli Ragad 
Le 


(14) Namaz Ke Liye Miswak Sunnat Nahin Hai Balki Wuzu 
Ke Liye Hai Lihaza Agar Koi Ek Wuzu Se Chand Namazein 
Padhta Hai To Ek Miswak Kaafi Hai Jo Usne Wuzu Banate 
Waqt Kiya Tha 

Har Namaz Ke Liye Wuzu Ka Mutalba Nahin Hai 


(15) Agar Moonh Mein Badbu Paida Ho Jaaye To Use Door 
Karne Ke Liye Miswak Karna Alag Sunnat Hai 


(16) Phir Teen Chullu Paani Se Teen Martaba Kulli Kare 
Aur Har Purze Ko Dhoye Aur Rozedar Na Ho To Gharghara 
Bhi Kare 


(17) Phir Teen Chullu Se Teen Martaba Naak Mein Narm 
Gosht Tak Paani Chadhaye Aur Agar Rozedar Na Ho To Jad 
Tak Paani Pahunchaye Aur Ye Kaam Daahine Haath Se 
Kare Phir Baayein Haath Se Naak Saaf Kare 


Continue... 

Aalye Namaz Seekhein (Part 25) 


(18) Moonh Dhote Waqt Dadhi Ka Khilal Kiya Jaaye Yaani 
Gardan Ki Taraf Se Ungliya Dakhil Ki Jaayein Aur Saamne 
Ki Taraf Se Nikaali Jaayein, Agar Ehram Bandhe Huye Hon 
To Aisa Na Karein. 


(19) Haath Paaon Ki Ungliyo Ka Khilal Karein. 

Pair Ki Ungliyo Ka Khilal Baayein Haath Ki Chhoti Waali 
Ungli Se Karein. 

Ungliyo Ka Khilal Is Tarah Karein Ki Baayein Pair Ki 
Chhoti Waali Ungli Se Anguthe Ki Taraf Aayein Aur 
Daayein Pair Mein Anguthe Se Chhoti Waali Ungli Ki Taraf 
Jaaye. 


(20) Jo Hisse Dhone Ke Hain Unhein Teen Martaba Dhoyein 
Aur Har Martaba Is Tarah Dhoyein Ki Koi Hissa Baaqi Na 
Rahe Warna Sunnat Ada Na Hogi. 


Continue........ 

Namaz Seekhein (Part 26) 


Agar Koi Hissa Is Tarah Dhoya Ke Pehli Martaba Mein 
Kuchh Dhula Phir Dusri Baar Mein Kuchh Aur Phir Teesri 
Baar Mein Mukammal Hua To Ye Ek Hi Baar Dhona Kaha 
Jayega Aur Wuzu Ho Jayega Lekin Sunnat Ada Na Hogi 


Maslan Aapne Chehra Dhoya Aur Koi Hissa Baaqi Reh 
Gaya Phir Dusri Baar Aur Teesri Baar Dhone Par Wo Hissa 
Dhula To Ye Ek Baar Chehra Dhona Hi Gina Jayega 

Teen Baar Dhone Ka Matlab Hai Ke Har Baar Mukammal 
Chehra Dhul Jaaye Warna Sunnat Ada Na Hogi 

Is Mein Chullu Ki Koi Ginti Nahin Hai Chahe Kitne Hi 
Chullu Paani Lene Padein 


Poore Sar Ka Ek Baar Masah Karna Sunnat Hai Aur Kaano 
Ka Masah Karna Bhi 


Continue... 

Aalye Namaz Seekhein (Part 27) 
Tarteeb Bhi Sunnat Hai Yaani Pehle Chehra Dhona Phir 
Haath Dhona Phir Masah Karna Phir Pair Dhona Aur Agar 
Iske Khilaf Hua To Sunnat Ke Khilaf Hoga 
Maslan Agar Koi Pehle Pair Dhoye Phir Haath Phir Moonh 


Aur Phir Sar Ka Masah Kare To Bhi Wuzu Ho Jayega Lekin 
Ye Khilaf -e- Sunnat Hai 

Wuzu Mein Jo Sunnatein Hain Un Ko Ek Aadh Baar Chhod 
Diya To Bura Hai Aur Agar Aadat Daali To Gunah Hai 


Dadhi Ke Jo Baal Chehre Ke Dayere Se Niche Hain In Ka 
Masah Sunnat Hai Aur Dhona Mustahab Hai 


Wuzu Mein Ye Bhi Sunnat Hai Ke Ek Hisse Ko Sookhne Se 
Pehle Dusra Hissa Dhoya Jaaye 


Aalye Namaz Seekhein (Part 28) 
Ab Hum Wuzu Ke Mustahabbat Bayaan Karenge Yaani In 


Ka Karna Behtar Hai Lekin Chhodne Par Koi Gunaah Nahin 
Hai 


Wuzu Mein Ye Baatein Mustahab Hain: 


(1) Daahini Janib Se Ibteda Karna Yaani Pehle Daaya Haath 
Aur Pair Dhona 


(2) Rukhsar Ko Ek Saath Dhona 

(3) Dono Kaano Ka Masah Ek Saath Karna 
(4) Agar Ek Haath Ho To Moonh Dhone Aur, 
(5) Masah Karne Mein Dahine Se Kare 


(6) Ungliyo Ki Pusht Se, 

(7) Gardan Ka Masah Karna 
(8) Wuzu Karte Waqt Kaaba Ru Baithna 
(9) Oonchi Jagah Wuzu Karna 
(10) Baith Kar Wuzu Karna 
Continue... 
Aalye Namaz Seekhein (Part 29) 
(11) Wuzu Ka Paani Paak Jagah Girana Mustahab Hai 


(12) Jism Ke Aaza (Parts) Par Paani Bahate Waqt Haath 
Pherna Khaas Kar Jaade Ke Mausam Mein 


(13) Pehle Tel Ki Tarah Paani Mal Lena, Khusoosan Jaade 
Mein 


(14) Wuzu Ka Paani Apne Haath Se Bharna 
(15) Dusre Waqt Ke Liye Paani Bhar Kar Chhodna 


(16) Wuzu Karne Mein Baghair Zaroorat Dusre Se Madad 
Na Lena 


(17) Anguthi Ko Harkat Dena Agar Dheeli Ho Aur Us Ke 
Niche Paani Beh Jaana Maloom Ho Aur Agar Tang (Tight) 
Ho Ke Paani Nahin Jaata To Farz Hoga 

(18) Agar Uzr Na Ho To Waqt Se Pehle Wuzu Kar Lena 


(19) Wuzu Itminan Se Karna Chahiye, Jaldi Karna Sahih 
Nahin Hai 


(20) Tapakne Waale Qatro Se Kapde Ko Bachana 


Continue... 
Aalye Namaz Seekhein (Part 30) 


(21) Kaano Ka Masah Karte Waqt Chhoti Waali Ungli 
(Bheegi Huyi) Kaan Ke Soorakh Mein Daalna Mustahab Hai 


(22) Jo Wuzu Kamil Taur Par Karta Ho Use Khaas Jagaho 
Maslan Takhno, Ediyo, Ghaiyo Aur Karwato Ka Khayaal 
Rakhna Mustahab Hai Aur Be Khayali Karne Waalo Par 
Farz Hai 

(23) Wuzu Ka Bartan Mitti Ka Ho 


(24) Agar Taambe Waghaira Ka Bartan Ho To Bhi Haraj 
Nahin Par Qalayi Kiya Hua Ho 


(25) Agar Bartan Lote Ki Qism Ka Hai To Use Baayein 
Jaanib Rakhein 


(26) Agar Bartan Tasht (Plate) Ki Qism Ka Hai To Daayi 
Taraf Rakhe 

(27) Aaftaba (Ek Qism Ka Lota) Mein Dasta Laga Ho To 
Daste Ko Teen Baar Dho Lein 


(28) Aise Lote Ke Daste Par Haath Rakhein Moonh Par 
Haath Na Rakhein 


(29) Daahine Haath Se Kulli Karna Aur Naak Mein Paani 
Daalna 


(30) Baayein Haath Se Naak Saaf Karna 


Continue... 
Aalye Namaz Seekhein (Part 31) 


(31) Baayein Haath Ki Chhoti Waali Ungli Naak Ke 
Soorakh Mein Daalna Mustahab Hai 


(32) Paaon Ko Baayein Haath Se Dhona 

(33) Moonh Dhote Waqt Maathe Ke Sire Par Aisa Phaila Kar 
Paani Bahana Ke Upar Baalo Ka Kuchh Hissa Bhi Dhul 
Jaaye 

(34) Dono Haatho Se Moonh Dhona 

(35) Haath Paaon Dhone Mein Ungliyo Se Shuru Karna 


(36) Chehre Ke Dayere Se Thoda Badha Kar Paani Bahana 

(37) Haath Paaon Dhote Waqt Bhi Thoda Badha Kar Upar 
Tak Dhona 


(38) Sar Ke Masah Ka Mustahab Tariqa Ye Hai Ke Anguthe 
Aur Kalime Ki Ungli Ke Hawa Baaqi Dono Haatho Ki Teen 
Teen Ungliyo Ko Mila Kar Maathe Ke Sire Par Rakhe Aur 
Pichhe Sar Ki Guddi Tak Le Jaaye, Is Mein Hatheliyo Ko 
sar Se Juda Rakhe 


(39) Phir Kalime Ki Ungli Ke Pet Se Kaan Ke Andruni Hisse 
Ka Masah Kare 


(40) Phir Anguthe Ke Pet Se Kaan Ke Pichhe Masah Kare 
Aur Ungliyo Ki Pusht Se Gardan Ka Msaha Kare 


Continue... 
Aalye Namaz Seekhein (Part 32) 


(41) Har Hissa Dho Kar Us Par Haath Pher Dena Chahiye 
Ke Paani Ke Qatre Na Tapkein Aur Khaas Kar Masjid Mein 
Jaate Waqt Kyunki Masjid Mein Wuzu Ke Qatre Tapkana 
Makroohe Tehreemi Hai 

Kuchh Log Wuzu Ke Fauran Baad Masjid Mein Jaate Hain 
Aur Qatre Farsh Par Tapakte Hain Ye Gunaah Hai 


(42) Bahut Bhaari Bartan Se Wuzu Na Karein Ke Paani 
Zyada Bahega Aur Isi Tarah Agar Koi Nal Bahut Sakht Hai 
To Usse Bhi Bachein Khaas Kar Kamzor Log Warna Band 
Karne Aur Kholne Mein Kaafi Paani Bahega 

(43) Zubaan Se Keh Liya Jaaye Ke Wuzu Karta Hoon 
(44) Har Hisse Ke Dhote Waqt Niyyat Ka Haazir Rehna 
(45) Bismillah Kehna 

(46) Durood Padhna 


(47) Ye Padhna 
dh 6 1747 (ed 22 41 ree 2059, a A 9 NG 2424 
DANE RAC Ol úg APP Ú S ANS VI Yay GÍ úg T 


(48) Kulli Karte Wagt Ye Padhna 
Ig ðs S Ks S Pas ol alls Gel Seu 


(49) Naak Mein Paani Daalte Waqt Ye Padhna 
sss NG SST Azə 65 NU 


(50) Moonh Dhote Wagt Ye Padhna 


Continue... 
Aalye Namaz Seekhein (Part 33) 
(51) Dahina Haath Dhote Waqt Ye Padhna Mustahab Hai : 


) 
E? ” Pd w I 
g 5 ^ 
дәбдә дәвәт (an O ES las! 2) 
e ga e „m eer? e 2 ANA T 4 

(52) Baayan Haath Dhote Waqt Ye Padhna : 
s ABİ ors ges ae HE] 


(53) Sar Ka Masah Karte Waqt Ye Padhna : 
ЕА Sauf 

(54) Kaano Ka Masah Karte Wadt Ye Padhna : 
Aaa e OS Ang ON Ge gl дл 


(55) MINA Ka Masah Karte Waqt Ye Padhna : 
ee ats Gael 3201 


(56) Daahina Paaon Dhote Wagt Ye Padhna : 
ISIN 235 ble SE 65 3301 


(57) Baayan Paaon Dhote Wani Ye Padhna : 
soldes ye vic > Сӱлс S5 3 İse 


(58) Ya Sab Jagah Durood Shareef Hi Padhe Aur Yahi Afzal 
Hai 


(59) Wuzu Se Farigh Ho Kar Ye Padhein | 
О ŞERİ Gs s Sui 


(60) Wuzu Se Bacha Hua Paani Khada Ho Kar Thoda Pee 
Le Ke Beemariyo Se Shifa Milti Hai 

Continue... 
Aalye Namaz Seekhein (Part 34) 


(61) Aasman Ki Taraf Moonh Kar Ke Ye Padhe : 
SINGIT: EST ISI NI uos KIS 
Aur Kalima -e- Shahadat Aur Surah -e- Inna Anzalna Padhe 


(62) Wuzu Ke Aaza Baghair Zaroorat Ke Na Pochhein Aur 
Agar Pochhe To Poora Khushk Na Kar De Balki 


(63) Thodi Nami Baaqi Rehne Dein Ke Ye Qiyamat Ke Din 
Nekiyo Mein Shumar Hogi 


(64) Wuzu Ke Baad Haath Ko Na Jhatkein Ke Ye Shaitan 
Ka Pankha Hai 


(65) Wuzu Ke Baad Miyaani (Pajame Ki Rumali) Par Paani 
Chhidak Lein 


(66) Agar Wuzu Karne Ke Baad Makrooh Waqt Na Ho To 
Do Rakat Nafal Padh Lein Ise Tahyatul Wuzu Kehte Hain 


sar Ka Masah Karne Ka Ek Tariqa To Humne Bayaan Kiya 
Ke Anguthe Aur Kalime Ki Ungli Ko Chhod Kar Baaqi Teen 
Ungliyo Ko Mila Lein Aur Peshani Ke Sire Se Pichhe Sar 
Ki Guddi Tak Le Jaayein Phir Hatheli Ko Sata Kar Waapas 
Le Aayein, Ek Tariqa Ye Bhi Hai Ke Hatheli Aur Ungliya 
samet Sata Kar Ek Hi Baar Pichhe Le Jaayein, Ye Tariqa 

Aurato Ke Liye Aasan Hai Ke Baal Bade Hone Ki Wajah Se 
Pehle Tariqe Mein Pareshani Ho Sakti Hai 


Continue... 


Aalye Namaz Seekhein (Part 35) 


Wuzu Mein Kuchh Baatein Makrooh Hain Jinse Bachna 
Chahiye, Wo Ye Hain : 


(1) Aurat Ke Ghusl Ya Wuzu Se Jo Paani Bach Jaata Hai 
Usse Wuzu Karna Makrooh Hai 


(2) Wuzu Ke Liye Najis Jagah Baithna 

(3) Najis Jagah Wuzu Ka Paani Girana 

(4) Masjid Ke Andar Wuzu Karna 

(Magar Jo Jagah Wuzu Ke Liye Bani Huyi Hai Wahan Hara) 
Nahin) 

(5) Aaza -e- Wuzu Se Qatre Lote Waghaira Mein Tapkana 


(6) Paani Mein Reenth Ya Khankhaar Daalna (Ye Hauz Ke 
Baare Mein Hai) 


(7) Qibla Ki Taraf Thoonkna Ya Khankhaar Daalna Ya Kulli 
Karna 


(8) Be Zaroorat Dunya Ki Baatein Karna 
30 


(9) Zyada Paani Kharch Karna 
(10) Itna Kam Kharch Karna Ke Sunnat Ada Na Ho 
Continue... 
Aalye Namaz Seekhein (Part 36) 
(11) Moonh Par Paani Maarna Makrooh Hai 
(12) Moonh Par Paani Bahate Waqt Phoonkna Makrooh Hai 


(13) Ek Haath Se Moonh Dhona Makrooh Hai, Ye Hinduo 
Ka Tariqa Hai 


(14) Gale Ka Masah Karna Makrooh Hai 


(15) Baayein Haath Se Kulli Karna Ya Naak Mein Paani 
Daalna 


(16) Daahine Haath Se Naak Saaf Karna 
(17) Apne Liye Koi Lota Ya Nal Khaas Kar Lena 
(18) Teen Naye Paaniyo Se Teen Baar Sar Ka Masah Karna 


(19) Jis Kapde Se Istinje Ka Paani Sukhaya Ho Usse Wuzu 
Ke Aaza Ko Pochhna 

(20) Dhoop Ke Garm Paani Se Wuzu Karna Jabki Wo Paani 
Sone Ya Chandi Ke Ilawa Kisi Dhaat Ke Bartan Mein Garm 
Hua Ho Aur Mausam Ke Saath Saath Ilaqa Bhi Garm Ho 
Isse Bars Ki Beemari Ka Ihtemal Hai 


Continue... 
Aalye Namaz Seekhein (Part 37) 


Wuzu Na Ho To Namaz, Namaze Janaza, Sajda -e- Tilawat 
Aur Quraan Ko Chhune Ke Liye Wuzu Karna Farz Hai 


Tawaaf Ke Liye Wuzu Karna Wajib Hai 


Ghusle Janabat Se Pehle Wuzu Karna, 
Junub (Napaak) Shakhs Ko Khane, Peene Aur Sone Se Pehle 
Wuzu Karna Sunnat Hai 


Azaan, Iqamat, Jumuah Ka Khutba, Eid Ka Khutba Aur 
Rauza -e- Rasool Sallallaho Ta'ala Alaihi Wasallam Ki 
Ziyarat Ke Liye, Wuqoof -e- Arafa, Safa Wa Marwa Ke 
Darmiyan Sayi Ke Liye Wuzu Karna Sunnat Hai 

sone Ke Liye Aur So Kar Uthne Ke Baad Wuzu Karna 
Mustahab Hai 


Mayyit Ke Nehlane Ya Uthane Ke Baad Wuzu Karna 
Mustahab Hai 


Jima (Sohbat) Se Pehle Aur Jab Ghussa Aaye To Wuzu 
Karna Mustahab Hai 


4] 


Continue... 
Aaiye Namaz Seekhein (Part 38) 


Zubaani Quraan Padhne Ke Liye, 

Hadees Aur İlme Deen Padhne Aur Padhane Ke Liye, 
Jumuah Wa Eidain Ke Ilawa Khutbo Ke Liye, 

Kutub -e- Deeniya Chhune Ke Liye, 

Jhoot Bolne, Gaali Dene Aur Fahash Bolne Ke Baad, 

Kafir Ka Badan Chhu Jaane Par, 

Saleeb Ya But Chhu Jaane Par, 

Kodhi Ya Safed Daagh Waale Se Mas Karne Par, 

Baghal Khujane Se Jab Ke Is Mein Badbu Ho, 

Gheebat Karne, Qahqaha Lagane, Laghw Ash'aar Padhne 
Aur Oont Ka Gosht Khane Ke Baad, 

Kisi Aurat Ke Badan Se Be Haayil Mas Ho Jaane Par Aur 
Ba Wuzu Shakhs Ke Liye Namaz Padhne Ke Liye Wuzu 
Karna Mustahab Hai 


Jab Wuzu Toot Jaaye To Wuzu Kar Lena Mustahab Hai 


Nabaligh Par Wuzu Farz Nahin Lekin Un Se Karwana 
Chahiye Taaki Seekhein 


Agar Lote Se Wuzu Karein To Lote Ki Toonti Na Zyada 
Tang Ho Ke Kam Paani Gire Na Zyada Farakh Ho Ke Paani 
Zyada Gire Balki Darmiyani Ho 
Nal Ko Bhi Itna Hi Kholein Jitni Zaroorat Hai, Zyada Khol 
Kar Paani Bahana Jaayez Nahin 


42 


Continue... 
Aalye Namaz Seekhein (Part 39) 


Chullu Mein Paani Lete Waqt Khayaal Rakhein Ke Paani 
Barbad Na Ho 

Jo Kaam Aadhe Chullu Paani Mein Ho Sakta Hai Us Ke 
Bhar Chullu Lena Sahih Nahin Hai 

Maslan Naak Mein Paani Daalne Ke Liye Aadha Chullu 
Kaafi Hai To Bhar Kar Lena Paani Ko Barbad Karna Hoga 


Haath, Paaon, Seena Aur Pusht Par Zyada Baal Ho To Use 
Cream Se Saaf Kar Lein Ya Tarashwa Lein, Isse Paani Kam 
Kharch Hoga 

Zyada Baal Hone Ki Wajah Se Paani Zyada Kharch Hota 
Hai 


Ek Walhaan Naami Shaitan Hai Jo Wuzu Mein Waswase 
Daalta Hai To Isse Bachne Ke Liye Ye Kaam Karein : 


Ruju Ilallah Hon 

A'uzu Billah Padhein 

Lahaul Padhein 

Suratun Naas Padhein 

Aamantu Billahi Wa Rasoolihi Padhein 
Aur Ye Padhein : 


ER ET es sat; sz Is UES 53 


Phir Ye Padhein : 

Inse Waswasa Jad Se Kat Jayega Aur Waswase Par Bilkul 
Dhyaan Na Dein Aur Iska Ulta Karein, Isse Bhi Waswasa 
Door Ho Jayega 


Continue... 
Aalye Namaz Seekhein (Part 40) 


Ab Hum Bayaan Karenge Ke Wuzu Kin Kin Baato Se Toot 
Jaata Hai 


(1) Peshab Karne Se 
(2) Pakhana Se 


(3) Wadi Ke Nikalne Se (Ye Safed Qatre Jo Bimari Ki Wajah 
Se Nikalte Hain) 


(4) Mazi Ke Nikalne Se (Ye Paani Ki Tarah Hota Hai Aur Is 
Mein Chipchipa Pan Hota Hai, Ye Mani Ke Nikalne Se 
Pehle Nikalta Hai, Isse Insan Napaak Nahin Hota Bas Wuzu 
Toot Jaata Hai, Kuchh Log Jab Gandi Tasveerein Waghaira 
Dekhte Hain Ya Khayalaat Ki Wajah Se Ye Nikal Aata Hai, 
Iski Ek Pehchan Ye Bhi Hai Ke Ye Safed Rang Ka Nahin 
Hota Aur Iske Nikalne Se Shahwat Khatm Nahin Hoti Balki 
Badh Jaati Hai Yaani Iske Kharij Hone Se Junoon Aur 

Shahwat Kam Nahin Hoti Aur Iske Baad Jo Safed Paani 
Uchhal Ke Saath Baahar Aata Hai Jisse Insan Sust Ho Jaata 
Hai Use Mani Kehte Hain) 


(5) Mani Ke Nikalne Se (Mani Kabhi Kabhi Mehnat Ki 
Wajah Se Nikal Jaati Hai Jis Mein Shahwat Nahin Hoti 
Yaani Baghair Lazzat (Maze) Ke Baahar Aa Jaati Hai To 
Isse Bhi Insan Napaak Nahin Hota Bas Wuzu Toot Jaata Hai 


(6) Aurat Ke Aage Ke Maqaam Se Jo Rutoobat (Liquid) 
Khalis Be Aamezish -e- Khoon Nikald Hai Usse Wuzu 
Nahin Toot'ta Aur Kapde Mein Lag Jaaye To Kapda Bhi 
Paak Hai 


Continue... 
Aalye Namaz Seekhein (Part 41) 


(7) Mard Ya Aurat Ke Pichhe Ke Maqaam Se Hawa Ke 
Nikalne Se Wuzu Toot Jaata Hai 


(8) Khoon Ya Peep Ya Zard Paani Kahin Se Nikal Kar Baha 
Aur Us Mein Aisi Salahiyat Thi Ke Beh Kar Aisi Jagah 
Pahunch Jaaye Jis Jagah Ka Ghusl Ya Wuzu Mein Dhona 
Zaroori Hai To Wuzu Toot Jayega 


(9) Kahin Sooyi Chubh Gayi Aur Khoon Chamka Yaani 
Laal Nazar Aaya Par Baha Nahin To Wuzu Nahin Tootega 

(10) Miswak Mein Khoon Dikhayi Diya Ya Naak Mein 
Ungli Daali To Khoon Ki Surkhi Dikhayi Di To Wuzu Nahin 
Tootega Jab Tak Wo Behne Ke Qabil Na Ho 


(11) Agar Baha Lekin Aisi Jagah Nahin Aaya Jis Ka Wuzu 
Ya Ghusl Mein Dhona Zaroori Hai To Wuzu Nahin Tootega 
Maslan Aankh Mein Daana Tha Aur Phoot Kar Aankh Ke 
Andar Hi Beh Gaya Baahar Na Aaya Ya Kaan Ke Andar 
Daana Tha Aur Andar Hi Phoot Kar Beh Gaya Baahar Na 
Aaya To Wuzu Baaqi Hai 


Continue... 
Aaiye Namaz Seekhein (Part 42) 


(12) Agar Khoon Nikla Aur Behne Se Pehle Ponchh Diya 
Phir Nikla Aur Ponchhte Raha To Agar Na Pochhne Par Wo 
Beh Jaata To Wuzu Toot Jayega 

Isi Tarah Mitti Ya Raakh Daal Kar Sukhata Raha Aur Agar 
Na Daalta To Wo Beh Jaata To Wuzu Toot Jayega 


(13) Aankh, Kaan, Naaf, Pistan Waghaira Se Jo Paani Ya 
Aansu Bimari Ki Wajah Se Nikle, Wo Wuzu Tod Dega 


(14) Rone Se Wuzu Nahin Toot'ta Lekin Jaisa Ke Bayaan 
Hua Ke Agar Aankho Mein Dard Hai Aur Uski Wajah Se 
Paani Nikalta Hai To Wuzu Toot Jayega 


(15) Moonh Se Khoon Nikla, Agar Thook Par Ghalib Hai 
Yaani Thook Ka Rang Laal Ho Gaya Hai To Wuzu Toot 

Jayega Aur Agar Kisi Ne Thook Kar Dekha Hi Nahin Balki 
Ghont Liya To Laal Tha Ya Nahin Ye Pata Karne Ke Liye 
Dekha Jayega Ke Ghontne Mein Gale Mein Namkeeni 
Mahsoos Huyi Ya Nahin Agar Mahsoos Huyi To Wuzu Toot 
Jayega Warna Nahin 


(16) Naak Saaf Ki Aur Jama Hua Khoon Nikla To Wuzu 
Nahin Tootega 


Continue... 
Aalye Namaz Seekhein (Part 43) 


(17) Moonh Bhar Ke Ulti Huyi To Wuzu Toot Jayega 
Moonh Bhar Ka Ye Matlab Hai Ke Use Be Takalluf Na Rok 
Sakta Ho 


(18) Balgham Se Wuzu Nahin Toot'ta Chahe Jitna Bhi Nikle 


(19) Sone Se Wuzu Toot Jaata Hai Lekin Do Sharto Ke 
Saath 

Pehli Ye Ke Dono Sureen Achhi Tarah Jami Huyi Na Ho 
Aur Dusri Ye Ke Is Tariqe Se Na Soya Hua Ho Jo Ghafil Ho 
Kar Sone Mein Maane Ho Yaani Disturb Kare Maslan Akdu 
Baith Kar Soya Ya Chit Ya Pat Ya Karwat Par Let Kar Soya 
Ya Ek Kohni Se Takiye Par Tek Laga Kar Baitha Aur Soya 
Magar Ek Karwat Ko Jhuka Hua Ke Ek Ya Dono Sureen 
Uthe Huye Hain Ya Do Zaanu Baitha Aur Pet Raano Par 
Rakha Ke Sureen Na Jame Ya Chaar Zaanu Hai Aur Sar 
Raano Par Ya Pindliyo Par Hai Jis Tarah Auratein Sajda 

Karti Hain, In Tariqo Par Sone Se Wuzu Toot Jayega Aur 
Agar Namaz Mein In Soorato Mein Se Kisi Par Jaan Boojh 
Kar Soya To Wuzu Aur Namaz Dono Gaye Aur Agar 
Anjane Mein Soya To Wuzu Gaya Magar Namaz Nahin, 
Wuzu Kar Ke Wahin Se Padhe Jahan Soya Tha Aur Sire Se 
Padhna Behtar Hai 


Continue... 


Abde Mustafa Official 
Aaiye Namaz Seekhein (Part 44) 


(20) Jab Dono Sureen Zameen Par Ya Kursi Par Hain Aur 
Dono Paaon Ek Taraf Phaile Huye Hain Ya Dono Sureen Par 
Baitha Aur Ghutne Khade Hain Aur Haath Pindliyo Par 
Muheet Ho Khwah Zameen Par Ho, Do Zaanu Seedha 
Baitha Ho Ya Chaar Zaanu Paalti Maare Ya Khade Khade 
So Gaya Ya Ruku Ki Soorat Par Ya Mardo Ke Sajda -e- 
Masnoona Ki Shakl Par To In Sab Soorato Mein Wuzu 
Nahin Jayega Aur Namaz Mein Agar Ye Suratein Pesh Aayi 
To Na Wuzu Jaayega Na Namaz, Haan Agar Poora Rukn 
(Step) Sote Hi Mein Ada Kiya To Us Ka Taada (Dohrana) 
Zaroori Hai 


Hum Pehle Bayaan Kar Chuke Hain Sureen Ke Na Jame 
Huye Hone Ke Saath Saath Ye Bhi Zaroori Hai Ke Wo Is 
style Aur Position Par Soya Ho Ke Aaram Se So Sake, Koi 
Cheez Disturb Na Kare, Koi Rukawat Na Ho Maslan Khade 
Ho Kar Soyega To Jhapki Aate Hi Jaag Jayega Taaki Gir Na 

Jaaye To Aise Mein Sona Maana Hi Nahin Jayega To Wuzu 
Nahin Tootega Aur Jab Aisi Position Mein Soyega Ke 
Aaram Se Ghafil Ho Kar So Sakta Hai To Wuzu Toot Jayega 
(21) Agar Wuzu Na Tootne Waali Shakl Mein Soya Phir 
Neend Aane Par Aisi Shakl Mein Aa Gaya Jis Mein Wuzu 


Toot Jaata Hai To Fauran Jaag Kar Uth Gaya To Wuzu Na 
Tootega Warna Jaata Rahega 


Continue... 


Aalye Namaz Seekhein (Part 45) 


(22) Beemar Let Kar Namaz Padh Raha Tha Aur Neend Aa 
Gayi To Wuzu Toot Jayega 


(23) Aunghne Ya Baithe Baithe Jhapki Lene Se Wuzu Nahin 
Tootta 


(24) Behoshi Aur Junoon Se Wuzu Toot Jaata Hai 


(25) Itna Nasha Ke Chalne Mein Paaon Ladkhadaye Wuzu 
Tod Deta Hal 


(26) Ruku Aur Sajde Waali Namaz Mein Qahqaha Laga Kar 
Hansne Se Wuzu Toot Jaata Hai Aur Namaz Bhi Fasid Ho 
Jaati Hai 


Continue... 

Aalye Namaz Seekhein (Part 46) 


(27) Agar Namaz Ke Andar Sote Huye Hansa To Wuzu 
Nahin Jayega 

Isi Tarah Namaz -e- Janaza Mein Hansne Se Bhi Wuzu 
Nahin Jayega Aur Na Sajda -e- Tilawat Mein Hansne Se 
Lekin Namaz Aur Sajda Fasid Hai, Ise Duhrana Hoga 


(28) Agar Itni Aawaz Se Hansa Ke Khud Suna Aur Paas 
Waalo Ne Nahin Suna To Wuzu Nahin Jayega Lekin Namaz 
Chali Jayegi 


(29) Agar Muskuraya Jis Mein Sirf Daant Nikle, Aawaaz 
Bilkul Na Nikli To Isse Na Wuzu Jayega Na Namaz 


(30) Awaam Mein Jo Mash'hoor Hai Ke Satr Khulne Se 
Yaani Ghutne Se Upar Dikh Jaane Se Ya Kisi Ke Satr Par 
Nazar Pad Jaane Se Wuzu Toot Jaata Hai Ye Ghalat Hai, 
Isse Wuzu Nahin Toot'ta 

Haan Ye Zaroor Hai Ke Satr Khula Rakhna Mana Hai Aur 
Kisi Dusre Ke Saamne Kholna Haraam Hai 


Continue... 
Aalye Namaz Seekhein (Part 47) 
(31) Jo Rutoobat (Liquid) Jism Se Nikle Aur Wuzu Na Tode 


To Wo Napaak Nahin Maslan Khoon Jo Beh Kar Na Nikle 
Paak Hai Aur Thodi Qay (Ulti) Paak Hai 

Agar Khoon Beh Kar Nikle To Najis Aur Bhar Moonh Ulti 
Ho To Najis Hai 


(32) Sote Huye Moonh Se Jo Raal Gire Wo Chahe Jitni Ho 
Paak Hai, Agarche Badbu Aaye Lekin Paak Hai 


(33) Murde Ke Moonh Se Jo Paani Bahe Wo Najis Hai 


(34) Dukhti Aankh Se Jo Paani Behta Hai Wo Napaak Hai 
Aur Wuzu Tod Deta Hai 


(35) Doodh Peene Waale Bachhe Ne Doodh Ulti Ki To Agar 
Bhar Moonh Hai To Napaak Hai Aur Agar Ye Doodh 
Maadde (Pet) Mein Nahin Gaya Tha Balki Seene Se Hi Laut 
Aaya To Paak Hai 


(36) Wuzu Ke Beech Mein Hawa Nikal Jaaye To Phir Se 
Wuzu Karna Hoga 


(37) Chullu Mein Paani Tha Aur Hawa Nikal Gayi To Wo 
Paani Bhi Ab Kaam Ka Na Raha 


Continue... 
Aalye Namaz Seekhein (Part 48) 
(38) Agar Wuzu Ke Darmiyan Kisi Hisse Ko Dhone Par 


Shak Ho To Agar Ye Zindagi Ka Pehla Waqiya Hai To Use 
Dho Le Aur Agar Baar Baar Aisa Hota Hai Ke Wuzu Mein 

Shak Hota Hai To Dhyaan Na De Aur Agar Wuzu Ke Baad 
Aisa Lagta Hai To Is Par Tawajjoh Na De 


(39) Agar Kisi Ne Wuzu Kiya Tha Aur Ab Yaad Nahin Ke 
Wuzu Toota Ya Nahin To Wo Wuzu Mein Hai, Use Namaz 
Ke Liye Wuzu Karne Ki Zaroorat Nahin Lekin Kar Lena 
Behtar Hai Jabki Use Ye Maloom Ho Ke Main Wuzu Se 
Hoon Aur Naya Wuzu Kar Raha Hoon Aur Agar Use 
Waswase Ki Wajah Se Dubara Wuzu Karne Ka Man Karta 
Hai To Aisa Hargiz Na Kare Kyunki Ye Ehtiyat Nahin Balki 
Shaitan Ki Ita'at Hai 

Jab Aapko Wuzu Ka Tootna Yaad Nahin To Aap Wuzu 
Mein Hain Lihaza Zaroori Nahin Ke Wuzu Karein 


(40) Agar Kisi Ne Wuzu Nahin Kiya Tha Aur Ab Ise Shak 
Hai Ke Maine Kiya Ya Nahin To Wo Be Wuzu Hai, Wuzu 
Karna Zaroori Hai 


(41) Kisi Ko Ye Yaad Hai Ke Wuzu Karne Ke Liye Baitha 
Tha Lekin Wuzu Kiya Ya Nahin Ye Yaad Nahin To Use 
Wuzu Karna Zaroori Nahin 


(42) Ye Yaad Hai Ke Pakhana Ya Peshab Ke Liye Baitha 
Tha Lekin Ye Yaad Nahin Ke Kiya Ya Nahin To Wuzu 


Karna Zaroori Hai 


Continue... 

Aalye Namaz Seekhein (Part 49) 


(43) Kisi Ko Ye Yaad Hai Ke Wuzu Mein Koi Hissa Dhona 
Bhool Gaya Hoon Lekin Maloom Nahin Ke Kaun Sa To 
Baaya Paaon Dho Le 


(44) Agar Miyani Par Tari Dekhi Aur Pata Nahin Ke Paani 
Hai Ya Peshab Hai To Agar Ye Zindagi Ka Pehla Waqiya 
Hai To Wuzu Kar Le Aur Agar Baar Baar Aisa Hota Hai To 
Us Ki Taraf Dhyaan Na De 


(45) Namaz -e- Janaza Ke Liye Jo Wuzu Kiya Gaya Usse 
Farz Namazein Bhi Padh Sakte Hain 
Ye Jo Mash'hoor Hai Ke Nahin Padh Sakte Ghalat Hai 


(46) Jo Paani Mustamal Ho Us Se Wuzu Ya Ghusl Nahin 
Hota Lihaza Dobara Karna Zaroori Hai 


Ye Wuzu Ke Masail The Aur Inke Ilawa Aur Bhi Hain Jo 
Aage Aayenge Lekin Abhi Ghusl Ke Mutalliq Bayaan Kiya 
Jayega 


Continue... 
Aalye Namaz Seekhein (Part 50) 


Ghusl Mein Teen Farz Hain Yaani In Mein Se Koi Ek Bhi 
Chhoot Jaaye To Ghusl Nahin Hoga 

(1) Kulli Karna : Kulli Karne Ka Ye Matlab Nahin Ke 
Moonh Mein Paani Liya Aur Ugal Diya Balki Moonh Ke 

Andar Har Purze Ko Tar Karna Zaroori Hai, Ye Kulli Farz 
Hai Lihaza Achhi Tarah Teen Baar Kulli Ki Jaaye Aur Agar 
Roze Se Na Ho To Garara Bhi Karein 


(2) Naak Mein Paani Daalna : Is Mein Bhi Khoob Achhi 
Tarah Paani Daala Jaaye Ke Andar Narm Haddi Tak Koi 
Jagah Sookhi Na Reh Jaaye 

Paani Ko Soongh Kar Upar Chadhayein Aur Koi Cheez Jami 
Huyi Ho To Use Saaf Kar Lein 


(3) Tamam Zaahiri Badan Par Paani Bahana : Sar Ke Baal 
se Le Kar Paaon Ke Nakhoon Tak Ka Har Hissa Dhulna 
Chahiye 

Kayi Jagahein Aisi Hain Ke Agar Ehtiyat Na Ki Jaaye To 
Ghusl Nahin Hoga Lihaza Is Mein Zyada Ehtiyat Ki 
Zaroorat Hai 


Continue... 
Aalye Namaz Seekhein (Part 51) 


Sar Ke Baal Agar Bade Ho To Ise Dhone Mein Khayal 
Rakhna Zaroori Hai Ke Koi Hissa Sookha Na Reh Jaaye 
Aurato Ke Liye Bhi Jad Tak Paani Pahunchana Zaroori Hai 
Aur Agar Choti Zyada Tight Gundhi Huyi Ho Ke Paani Na 
Pahunche To Khol Kar Pahunchana Zaroori Hai 


Naak, Kaan Waghaira Mein Zewar Ya Haath Mein Anguthi 
Ka Wahi Hukm Hai Jo Wuzu Ke Baab Mein Bayaan Kiya 
Gaya Yaani Agar Dheela Hai Ke Paani Chala Jaata Hai To 

Kholna Zaroori Nahin Aur Agar Tight Hai To Harkat Dena 
Zaroori Hai Ke Paani Pahunch Jaaye 


Ghusl Mein Dadhi, Bhawein, Palko Ke Baal Sab Ka Dhona 
Aur Us Ke Niche Chamde Ka Dhona Zaroori Hai 


Kaan Ka Har Purza Aur Iske Surakh Ke Moonh Tak Paani 
Pahunchna Chahiye 


Kaano Ke Pichhe Baal Hata Kar Paani Pahunchana Zaroori 
Hai 


Haath Utha Kar Baghalo Ka Dhona Zaroori Hai 


Baazu Aur Peeth Ka Har Pahlu Achhi Tarah Dhona Zaroori 
Hai 


Continue... 
Aalye Namaz Seekhein (Part 52) 


Pet Ko Dhona, Naaf Mein Paani Pahunchana Aur Jism Ka 
Har Rongta Jad Se Nok Tak Dhona Zaroori Hai 

Baith Kar Nahane Par Raan Aur Jodo Par Achhi Tarah Paani 
Pahunchana Zaroori Hai 

Khade Ho Kar Nahane Par Dono Sureen Ke Milne Ki Jagah 
Ko Dhona Zaroori Hai 

Raano Ki Golayi, Pindliyo Ki Karwatein, Sharmgah Ke Wo 
Hisse Jo Baghair Harkat Diye Nahin Dhulte Aur Aisi 
Tamam Jagaho Ko Dhona Zaroori Hai 

Aurato Ke Liye Pistaan Aur Niche Pet Ko Achhi Tarah 
Dhona Zaroori Hai 


Aurato Ke Liye Sharmgah Ko Dhote Waqt Khaas Khayaal 
Rakhna Zaroori Hai Ke Koi Hissa Sookha Na Reh Jaaye 
Baahari Hisse Ko Achhi Tarah Dhone Ke Baad Andruni 
Hisse Mein Ungli Daal Kar Dhona Mustahab Hai 


Agar Haiz Wa Nifaas Se Farigh Ho Kar Ghusl Karti Hai To 
Kisi Purane Kapde Se Farje Dakhil Ke Andar Se Khoon 
Waghaira Ka Asar Saat Kar Lena Mustahab Hai 


Baal Mein Girah Pad Jaaye To Use Khol Kar Paani Bahana 
Zaroori Nahin Hai 


Continue... 
Aalye Namaz Seekhein (Part 53) 


Agar Jism Mein Kahin Patti Bandhi Hai Aur Nahana Zaroori 
Ho Aur Patti Kholne Se Nuqsan Hoga To Patti Ke Upar 
Masah Kar Le Baaqi Badan Par Paani Bahaye Lekin 
Khayaal Rahe Ke Patti Ne Had Se Zyada Jagah Ko Na Dhak 
Rakha Ho Haan Agar Baazu Mein Ek Taraf Zakhm Hai Aur 
Patti Bandhne Ke Liye Use Poore Baazu Ki Golayi Par 
Ghuma Kar Baandha Gaya Hai To Agar Patti Kholna 
Mumkin Ho To Khol Kar Paani Bahaye Aur Agar Kholne 
Mein Takleef Ho Ya Kholne Ke Baad Waisa Nahin Baandh 
Payega Jaisa Bandha Hua Tha To Masah Kar Lena Kaati 

Hai, Zakhm Ki Wajah Se Wo Sahih Hissa Bhi Maaf Ho 
Jayega 


Agar Koi Aisa Hissa Hai Jahan Paani Pahunchane Se 
Takleef Hai To Us Par Bhi Masah Kaafi Hai 


Agar Zukaam Hai Ya Aankh Se Paani Behta Hai Ya Aur Koi 
Beemari Hai Aur Maloom Hai Ke Sar Se Nahane Par 
Takleef Badh Jayegi To Kulli Kare, Naak Mein Paani Daale 
Aur Sar Ko Chhod Kar Gale Se Niche Naha Le Aur Sar Ka 
Achhi Tarah Masah Kar Le Ghusl Ho Jayega 


Continue... 
Aalye Namaz Seekhein (Part 54) 


Ghusl Ki Sunnatein : 
(1) Ghusl Ki Niyyat Karna 
(2) Pehle Dono Haath Teen Martaba Gatto Tak Dhona 
(3) Istinje Ki Jagah Dhona, Najasat Ho Ya Na Ho 
(4) Badan Par Jahan Kahin Najasat Ho Use Door Karna 
(5) Namaz Ki Tarah Wuzu Karna Aur Paaon Na Dhoye, 


Agar Unchi Jagah Baith Kar Nahata Hai To Paaon Bhi Dho 
Le 

(6) Badan Par Tel Ki Tarah Paani Malna Khaas Kar Jaade 
Ke Mausam Mein 


(7) Teen Martaba Dahine Kandhe Par Paani Bahaye 
(8) Phir Baayein Par Teen Baar 
(9) Sar Par Aur Tamam Badan Par Teen Baar 


(10) Ghusl Ki Jagah Se Alag Ho Jaana Aur Phir Paaon 
Dhona 


Continue... 
Aalye Namaz Seekhein (Part 55) 


(11) Nahate Waqt Qibla Ki Taraf Moonh Kar Ke Na 
Baithein 


(12) Tamam Badan Par Haath Pherna 

(13) Tamam Badan Par Paani Malna 

(14) Aisi Jagah Nahaye Jahan Koi Na Dekhe Aur Agar Aisa 
Na Ho To Naaf Se Le Kar Ghutno Tak Chhupa Kar 
Nahayein 

(15) Nahate Wagt Kisi Qism Ka Kalaam Na Kare 


(16) Koi Dua Na Padhein 

Kuchh Masail: 


Agar Ghusl Khane Ki Chhat Na Ho Ya Nange Badan 
Nahaye To Koi Haraj Nahin Basharte Ke Ehtiyat Waali 
Jagah Ho 


Aurato Ko Parde Ka Khaas Khayaal Rakhna Chahiye Aur 
Aurato Ke Liye Baith Kar Nahana Behtar Hai 


Continue... 
Aaiye Namaz Seekhein (Part 56) 


Agar Koi Behte Huye Paani Mein Nahata Hai To Us Mein 
Thodi Der Theherne Se Teen Baar Dhone, Tarteeb Aur Saari 
sunnatein Ada Ho Jaati Hain, Alag Se Karne Ki Zaroorat 
Nahin Aur Agar Thehre Huye Paani Yaani Talaab Waghaira 
Mein Nahata Hai To Teen Baar Jism Ko Harkat Dene Ya 
Teen Jagah Badalne Se Teen Baar Dhone Ki Sunnat Ada Ho 
Jayegi 


Agar Behte Paani Mein Wuzu Kiya To Bas Thodi Der Tak 
Aaza (Parts) Ko Paani Mein Rakhne Se Sunnat Ada Ho 
Jayegi Aur Agar Thehre Paani Mein Kiya To Harkat Dene 
Se Ada Ho Jayegi 


Wuzu Ya Ghusl Karne Ke Liye Chhote Ya Bade Ke Liye 


Paani Ki Koi Miqdaar Muayyan Nahin Hai Yaani Fix Nahin 
Hai Ke Itne Umr Ka Aadmi Itne Litres Se Nahayega Aur Itne 

Umr Ka Itne Litres Se Balki Jitne Mein Achhi Tarah Faraizo 
sunan Ada Ho Jaayein, Utna Paani Zaroori Hai 


Continue... 


Abde Mustafa Official 
Aalye Namaz Seekhein (Part 57) 


Ghusl Kin Cheezo Se Farz Hota Hai? Yaani Insan Kab 
Napaak Hota Hai? Kab Nahana Farz Ho Jaata Hai? Ise Achhi 
Tarah Samajhna Zaroori Hai Kyunki Baat Baat Par Log 
Samajhte Hain Ke Wo Napaak Ho Gaye Aur Ab Nahana 
Hoga Aur Phir Namazein Qaza Kar Dete Hain 


(1) Mani Ka Apni Jagah Se Shahwat Se Saath Nikal Kar 
Uzw Se Nikalna Ghusl Ko Farz Kar Deta Hai Yaani Mani 
Agar Shahwat Ke Saath (Maze Ke Saath, Junoon Ke Saath) 
Nikle Yaani Lazzat Mahsoos Ho To Isse Ghusl Farz Ho 
Jayega 


(2) Agar Shahwat Ke Saath Na Nikle Balki Bojh Uthane Ki 
Wajah Se Ya Mehnat Ki Wajah Se Nikal Jaaye To Ghusl 
Farz Nahin Hai Haan Wuzu Zaroor Toot Jayega 


(3) Agar Mani Apni Jagah Se Shahwat Ke Saath Chali Aur 
Kisi Ne Apne Aale (Aage Ki Sharmgah) Ko Zor Se Pakad 
Liya Ya Daba Diya Aur Mani Na Nikli Phir Jab Shahwat 
Chali Gayi To Nikli, Isse Bhi Ghusl Farz Ho Jayega Kyunki 
Mani Apni Jagah Se Shahwat Ke Saath Juda Huyi Thi 

Continue... 
Aalye Namaz Seekhein (Part 58) 


(4) Mani Ke Nikalne Ke Baad Agar Na Soya, Na Peshab 
Kiya Aur Na 40 Qadam Chala Aur Naha Liya Aur Namaz 
Padh Li Phir Baagi Mani Nikli To Ghusl Kare Kyunki Ye 
Usi Mani Ka Hissa Maana Jayega Jo Shahwat Ke Saath Juda 
Huyi Thi Aur Jo Namaz Padhi Thi Wo Ho Gayi, Ab Duhrane 
Ki Haajat Nahin Aur Agar Sone, Peshab Karne Ya 40 
Qadam Chalne Ke Baad Ghusl Kiya Phir Mani Nikle To Ye 
Pehli Waali Ka Hissa Nahin Maan Jayegi Aur Ghusl Karna 
Zaroori Nahin Hoga 


(5) Peshab Ke Waqt Agar Mani Nikal Jaaye To Ghusl Wajib 
Nahin 

Aisa Mani Ke Patla Ho Jaane Se Hota Hai Haan Isse Wuzu 
loot Jayega 


(6) Ihtelam Hua To Is Ki Chand Sooratein Hain : 


(a) Agar So Kar Utha Aur Kapde Ya Badan Par Tari Paayi 
Aur Mazi Ya Mani Hone Ka Yaqeen Hai Ya Shak Hai To 
Ghusl Wajib Ho Jayega, Chahe Khwaab Dekhna Yaad Ho 
Na Ho 


(b) Agar Yageen Hai Ke Ye Tari Na Mani Hai Na Mazi 


Balki Peshab Ya Pasina Ya Wadi Hai To Ghusl Farz Nahin 
Hoga Agarche Khwaab Yaad Ho 

(c) Agar Yaqeen Hai Ke Mani Nahin Lekin Mazi Hone Par 
Shak Hai To Ab Khwab Ka Aitbar Hoga, Agar Khwab Yaad 
Hai To Ghusl Farz Hoga Warna Nahin 


(d) Agar Ehtilam Hona Yaad Hai Magar Kapde Ya Badan 
Par Koi Asar Nahin To Ghusl Farz Nahin 


(e) Agar Sone Se Pehle Aala (Aage Ki Sharmgah) Qaayim 
Tha Yaani Tundi Ki Haalat Mein Tha (Khada Tha) Chahe 
Wo Gande Khayalaat Ya Gandi Tasweero Ya Videos Ki 
Wajah Se Ho Aur Aisi Haalat Mein So Gaya Aur Jaagne Par 
Asar Dekha To Ab Agar Ghalib Gumaan Hai Ke Mani Nahin 
Balki Mazi Par Zyada Shak Hai Aur Khwab Yaad Nahin To 
Ghusl Farz Nahin Hoga Aur Agar Mani Hone Ka Zyada 
Shak Hai To Ghusl Wajib Hai Aur Agar Sone Se Pehle 
Tundi Dab Chuki Thi To Phir Pehli Soorat Jo Bayaan Huyi 
Ke Kapde Ya Badan Par Tari Paayi Aur Mazi Ya Mani Hone 
Ka Yageen Hai Ya Shak Hai To Ghusl Wajib Ho Jayega, 
Chahe Khwaab Dekhna Yaad Ho Na Ho 


Continue... 
Aalye Namaz Seekhein (Part 59) 


Ehtilam Ki Sooratein Jo Bayaan Ki Gayi Us Ka Khulasa Ye 
Hai Ke Do Soorato Mein Ghusl Farz Nahin Hoga Pehli Ye 
Ke Jo Tari Dikh Rahi Hai Us Ke Baare Mein Yaqeen Hai Ke 
Mani Ya Mazi Nahin Balki Kuchh Aur Hai Aur Dusri Ye Ke 
Khwab Yaad Hai Aur Koi Asar Maujood Nahin 

Ek Soorat Mein Khwab Ke Aitbar Se Maana Jayega Ke 
Ghusl Farz Hua Ya Nahin Aur Wo Ye Hai Ke Mani Ke Na 
Hone Par Yaqeen Hai Aur Mazi Hone Par Shak Hai To 
Khwab Yaad Hai To Ghusl Farz Hai Warna Nahin 


Ek Soorat Ye Hai Ke Jab Koi Normal Haalat Mein Nahin 
Soya Balki Khaas Haalat Mein Soya Yaani Uska Aala 
Qaayim Tha (Tundi Ki Haalat Mein Tha) To Aise Mein 
Mas'ala Thoda Alag Hai Aur Wo Ye Ke Mazi Par Zyada 
Shak Hai Aur Ihtelam Yaad Nahin To Ghusl Farz Nahin 
Halanki Normal Haalat Mein Sota To Mani Ka Shak Hone 
Se Bhi Ghusl Farz Ho Jaata Par Yahan Mas'ala Badal Jaata 
Hai Aur Agar Aisi Haalat Mein Mani Par Zyada Shak Hai 
To Ghusl Farz Hai 


Ye Masail Kayi Log Nahin Jaante Aur Humne Aasan Lafzo 
Mein Samjhane Ki Poori Koshish Ki Hai, Agar Ise Do Teen 
Martaba Ghaur Se Padha Jaaye To Achhi Tarah Samajh 
Mein Aa Jayega 


Continue... 

Aalye Namaz Seekhein (Part 60) 
(6) Kisi Ko Khwab Hua Aur Mani Nikalne Se Pehle Aankh 
Khul Gayi Aur Apne Aale Ko Pakad Liya Jisse Mani Baahar 
Na Aayi Phir Baad Mein Baahar Aayi To Ghusl Farz Hai 


(7) Namaz Ke Andar Agar Shahwat Ke Saath Mani Nikalti 
Huyi Maloom Huyi Lekin Na Nikli Aur Namaz Ke Baad 

Nikli To Ghusl Farz Ho Jayega Aur Namaz Jo Padhi Wo Ho 
Gayi 


(8) Raat Ko Ehtilam Hua Aur Jaaga To Kapde Par Koi Asar 
Na Tha Phir Wuzu Kar Ke Namaz Padh Li Aur Uske Baad 
Mani Kharij Huyi To Ghusl Farz Ho Jayega Aur Namaz Ho 
Gayl 


(9) Agar Aurat Ko Khwab Aaya To Jab Tak Mani Farje 
Dakhil Se Baahar Na Aaye Ghusl Farz Nahin 


(10) Ladka Ehtilam Ke Saath Baligh Hua To Us Par Ghusl 
Farz Hai 


Continue... 
Aalye Namaz Seekhein (Part 61) 


(11) Hashfa Aurat Ke Aage Ya Pichhe Ke Maqaam Mein 
Dakhil Ho Jaaye To Dono Par Ghusl Farz Ho Jaata Hai 
Hashfa Yaani Zakar (Mard Ke Aale) Ka Sar (Aage Ka Hissa) 
Aur Sirf Dakhil Karne Se Hi Ghusl Farz Ho Jayega Chahe 
Shahwat Ho Ya Na Ho, Mani Nikle Ya Na Nikle 

Is Mein Ek Shart Ye Hai Ke Mardo Aurat Dono Mukallaf 
Ho (Yaani Baligh Aur Aaqil Ho) 


Agar Ek Baligh Hai Aur Ek Nabaligh To Jo Baligh Hai Us 


Par Ghusl Farz Hoga Aur Nabaligh Par Nahin Lekin 
Nabaligh Ko Bhi Ghusl Karne Ka Hukm Hai 

Agar Ladka Baligh Hai Aur Ladki Nabaligh To Ladke Par 
Ghusl Farz Hoga Aur Ladki Baligh Hai Ladka Nabaligh To 
Ladki Par Farz Hoga Lekin Ghusl Ka Hukm Sab Ko Hai 


(12) Agar Aurat Ne Apni Sharmgah Mein Ungli Daali Ya 
Koi Aur Cheez Daali To Jab Tak Inzaal Na Ho Yaani Mani 
Na Nikle Ghusl Farz Nahin Hoga 


Continue... 
Aalye Namaz Seekhein (Part 62) 


(13) Agar Kisi Jinn Ne Aurat Se Jima (Sex) Kiya, Waise Ye 
Mas'ala Bahut Kam Pesh Aata Hai Lekin Phir Bhi Ilm Mein 
Izate Ke Liye Bayaan Kiya Ja Raha Hai To Agar Wo Jinn 
Aadmi Ki Shakl Mein Aaya To Hashfa (Sare Zakar) Ke 
Ghaayib Hote Hi Ghusl Farz Ho Jayega Aur Agar Aadmi Ki 
Shakl Mein Na Ho To Jab Tak Aurat Ko Inzaal Na Ho Ghusl 
Farz Nahin Hoga 


(14) Agar Kisi Mard Ne Pari Se Jima Kiya Aur Wo Insani 
Shakl Mein Nahin Thi To Jab Tak Inzaal Na Ho Ghusl Farz 
Nahin Hoga Aur Agar Insani Shakl Mein Hai To Zakar Ka 
sar Ghaayib Hone Yaani Andar Dakhil Hone Se Ghusl Farz 
Ho Jayega 


(15) Jima Ke Baad Aurat Ne Ghusl Kiya Phir Uski 


Sharmgah Se Mard Ki Bagiya Mani Nikli To Ghusl Farz 
Nahin Hoga Haan Wuzu Jaata Rahega 

Ye Jo Masail Bayaan Kiye Gaye In Mein Ghusl Farz Hone 
Ki Teen Wujoohaat Hain Hashfa Ka Dakhil Hona, Ehtilam 
Hona, Mani Ka Apni Jagah Se Shahwat Ke Saath Nikalna 
Aur In Teeno Se Farz Hone Waale Ghusl Ko Ghusle Janabat 
Kehte Hain Aur In Wujooh Se Napaak Hone Waale Shakhs 
Ko Junub 


Continue... 

Aalye Namaz Seekhein (Part 63) 
(16) Aurat Haiz Se Farigh Huyi, Ghusl Farz Ho Jayega 
(17) Nifaas Ke Khatm Hone Se Bhi Ghusl Farz Ho Jayega 
Haiz Wa Nifaas Ki Tafseel Aage Bayaan Ki Jayegi 


(18) Jumuah, Eid, Baqar Eid, Arfa Ke Din Aur Ehram 
Bandhte Waqt Nahana Sunnat Hai 


(19) Ghusl In Mauqo Par Mustahab Hai : 
Wuqoof -e- Arafaat, 

Wuqoof -e- Muzdalifa, 

Haaziri -e- Haram, 

Haaziri -e- Sarkare Aazam, 

Tavvaaf, 

Dukhoole Minaa, 

Aur Kankariya Maarne Ke Liye Teeno Din, 
Shabe Baraat, 

Shabe Qadr, 

Aur Arafa Ki Raat, 

Majlise Milad Shareef, 

Aur Deegar Majalise Khair Ki Haaziri Ke Liye, 

Murda Nehlane Ke Baad, 

Majnoon Ko Junoon Jaane Ke Baad, 

Ghashi Ke Baad, 

Nasha Jaate Rehne Ke Baad, 

Naya Kapda Pehenne Ke Liye, 

Tauba Karne Ke Baad, 

Safar Se Aane Waale Ke Liye, 

Istehaza Ka Khoon Band Hone Ke Baad, 

Namaze Kasoofo Khusoof Wa Istesqa Ke Liye Aur Khauf 
Wa Tareeki Aur Sakht Aandhi Ke Liye, 

Aur Badan Par Najasat Lagi Ho Par Maloom Na Ho Ke 
Kahan Lagi Hai 


Continue... 
Aalye Namaz Seekhein (Part 64) 


(20) Hajj Karne Waale Par Duswi Zilhijja Ko Panch Ghusl 
Hain : 

Wugoof -e- Muzdalifa 

Dukhoole Minaa 

Jamra Par Kankariya Maarna 

Dukhoole Makka 

Aur Tawaf Jabke Ye Teen Pichhli Baatein Bhi Duswi Ko Hi 
Kare Aur Agar Jumuah Ka Din Hai To Ghusle Jumuah Bhi 
Yun Hi Agar Arafa Ya Eid Jumuah Ke Din Pade To Yahan 
Waalo Par Do Ghusl Honge 

(21) Jis Par Chand Ghusl Ho To Ek Hi Niyyat Se Sab Kar 
Liya, Ada Ho Gaye Aur Sab Ka Sawaab Milega 


Agar Aap Par Ghusl Farz Ho Gaya Aur Usi Din Jumuah Bhi 
Hai To Aap Par Do Ghusl Hain, Ek To Ghusle Janabat Aur 
Dusra Sunnat To Aapko Do Baar Ghusl Karne Ki Zaroorat 
Nahin Hai Balki Ek Hi Baar Niyyat Kar Lein To Sab Ada 
Ho Jaayenge, Aisa Nahin Ke Pehle Ghusle Janabat Kar Ke 
Uthein Phir Jumuah Ka Ghusl Karne Jaayein Aur Phir Agar 
Eid Bhi Usi Din Ho To Eid Ka Ghusl Bhi Karein 


(22) Junub Ne Jumuah Ke Din Ghusle Janabat Kiya Aur 
Jumuah Ya Eid Waghaira Ki Niyyat Bhi Kar Li To Sab Ada 
Ho Gaye 


(23) Aurat Ko Agar Nahane Ke Liye Paani Mol Lena Pade 
To Us Ki Qeemat Shauhar Ke Zimme Hai Basharte Ke 
Wuzu Ya Ghusl Wajib Ho Ya Badan Se Mail Door Karne 
Ke Liye Nahaye 


Continue... 
Aalye Namaz Seekhein (Part 65) 


Jis Par Ghusl Farz Hai Use Chahiye Ke Nahane Mein Der 
Na Kare 

Sunan Abu Dawood Ki Hadees Ke Jis Ghar Mein Junub Ho 
(Yaani Jis Par Ghusle Janabat Farz Ho) Us Ghar Mein 
Rahmat Ke Firishte Nahin Aate 

Agar Nahane Mein Itni Der Ho Gayi Ke Namaz Ka Aakhir 
Waqt Aa Chuka Hai To Nahana Farz Hai, Der Karne Par 
Gunahgar Hoga 


Jo Shakhs Napaak Ho To Use Khana Khane Ke Liye Wuzu 
Kar Lena Chahiye 
Isi Tarah Biwi Se Jima Karne Ke Liye Bhi Wuzu Kar Le Ya 
Haath Moonh Dho Le Aur Kulli Kar Le, Agar Isi Tarah Kha 
Pee Liya To Gunaah Nahin Lekin Makrooh Hai Aur Ye 
Muhtaji Laata Hai 


Agar Bina Nahaye Ya Bina Wuzu Kiye Aurat Se Jima Kiya 
To Bhi Gunah Nahin Lekin Behtar Kar Lena Hai Aur Jise 
Ehtilam Hua Ho Wo Bina Nahaye Aurat Ke Paas Na Jaaye 


Continue... 
Aalye Namaz Seekhein (Part 66) 


Ramzan Ki Raat Mein Agar Junub Hua To Behtar Yahi Hai 
Ke Fajr Se Pehle Naha Le Taaki Roze Ka Har Hissa Janabat 
(Napaaki) Se Khaali Ho 


Agar Pehle Na Naha Saka Aur Din Nikal Aaya Aur Namaz 
Qaza Ho Gayi To Isse Roze Par Farq Nahin Padega 

Aisa Karna Ramzan Ke Ilawa Bhi Gunaah Hai Aur Ramzan 
Mein Aur Zyada Gunaah Hai 


Agar Fajr Se Pehle Na Naha Sake To Gharghara Kar Le Aur 
Naak Mein Paani Daal Le, Ye Do Kaam Fajr Se Pehle Kar 

Le Phir Baad Mein Ghusl Kar Le Kyunki Roze Ki Haalat 
Mein Ye Dono Sahih Se Nahin Honge Aur Gharghara Karte 
VVaqt Paani Andar Ja Sakta Hai 


Jis Par Ghusl Farz Ho Us Ka Masjid Mein Jaana, 

Quraan Shareef Ko Chhuna, 

Ya Bina Chhuye Dekh Kar Ya Zubaani Padhna, 

Ya Aayat Ka Likhna, 

Ya Tawaf Karna, 

Ya Kisi Aisi Taweez Ko Chhuna Jis Mein Aayat Likhi Ho, 
Ya Aisi Anguthi Chhuna Ya Pehenna, Ye Sab Haraam Hai 


Continue... 
Aalye Namaz Seekhein (Part 67) 


Agar Quraane Kareem Juzdaan Mein Ho To Juzdaan Ko 
Haath Lagane Mein Haraj Nahin Hai 


Kisi Aise Kapde Se Bhi Quraan Ko Pakad Sakte Hain Jo Na 
Apna Taabe Ho Na Quraan Ka Yaani Wo Kapda Na Quraan 
Ke Saath Munsalik Ho Na Apne Kapdo Ke Saath Jaise Agar 
Kurte Ka Daaman Ya Aasteen, Dupatta Aur Chadar Jiska Ek 
Kona Kandhe Par Ho Aur Dusre Se Quraan Pakde To Ye 
Haraam Hai Kyunki Ye Sab Iske Taabe Hain Aur Quraan 
Majeed Ki Choli Quraan Ke Taabe Hai Lihaza Kisi Teesre 
Kapde Ki Madad Se Pakad Sakte Hain Jaise Rumaal 
Waghaira 

Quraan Ki Aayaat Ko Napaki Ki Haalat Mein Sana Ki 
Niyyat Se Padh Sakta Hai Jaise Bismillah Padhna Aur 
Chheenk Aane Par Alhamdulillah Padhna Aur Kisi Ke 
Inteqal Par Inna Lillah Waghaira Padhna, In Mein Hara) 
Nahin Lekin Tilawat Ki Niyyat Se Nahin Padh Sakta 


Yun Hi Qul Ka Lafz Hata Kar Suratul Ikhlaas Waghaira 
Padh Sakta Hai Jabki Sana Ki Niyyat Ho Aur Qul Ke Lafz 
Ke Saath Nahin Padh Sakta Agarche Niyyat Sana Ki Ho 
Kyunki Ab Quraan Hona Mutayyan Hai 


Continue... 
Aalye Namaz Seekhein (Part 68) 


Be Wuzu Shakhs Ka Quraane Majeed Ya Kisi Aayat Ka 
Chhuna Haraam Hai, Zubaani Yaad Ho To Padh Sakta Hai 


Agar Rupay Par Aayat Likhi Ho To Napaak Aur Be Wuzu 
Shakhs Ka Use Chhuna Haraam Hai, Agar Thaili Mein Ho 
To Thaili Chhuna Jaayez Hai 


Jis Bartan Par Aayat Likhi Ho Us Ka Bhi Chhuna Junub Aur 
Be Wuzu Ko Haraam Hai Aur Aise Bartan Ka Istemal Sab 
Ko Makrooh Hai Jabki Khaas Ba Niyyat -e- Shifa Ho 


Quraan Ka Tarjuma Farsi, Urdu Ya Kisi Aur Zubaan Mein 


Ho To Use Chhune Aur Padhne Mein Quraane Majeed Jaisa 
Hi Hukm Hai 

Agar Napaak Shakhs Quran Ki Taraf Dekhe To Koi Haraj 
Nahin Agarche Huroof Maloom Hote Ho Agarche Man 
Mein Padhta Ho 


Continue... 
Aalye Namaz Seekhein (Part 69) 


Napaak, Be Wuzu Aur Haiz Wa Nifaas Waali Aurat Ko 
Tafseer, Fiqh Aur Hadees Ki Kitab Ko Chhuna Makrooh Hai 
Aur In Kitabo Mein Jahan Aayat Likhi Ho Use Chhuna 
Haraam Hai 


In Sab Ko (Yaani Napaak, Be Wuzu...) Tauraat, Zuboor Aur 
Injeel Ko Padhna Chhuna Makrooh Hai 


In Sab Ko Durood Aur Duayein Padhne Ke Liye Wuzu Ya 
Kam Se Kam Kulli Kar Lena Behtar Hai Aur Agar Na Kare 
To Bhi Haraj Nahin 


In Sab Ko Azaan Ka Jawab Dena Jaayez Hai 

Quraan Shareef Ke Kaghaz Waghaira Purane Ho Jaayein Ke 
Padhne Ke Qabil Na Rahe To Kafna Kar Kisi Aisi Jagah 
Dafn Kar Dein Jahan Kisi Ke Paaon Padne Ka Ehtimal Na 
Ho 


Kafir Ko Quraane Kareem Na Diya Jaaye Aur Mutlaqan 
Huroof Ko Usse Bachayein 

Continue... 
Aalye Namaz Seekhein (Part 70) 


Agar Ghar Mein Kitabein Ho To Quraan Ko Tamam Kitabo 
Ke Upar Rakhna Chahiye, Uske Niche Tafseer Ki Kitabein 
Phir Hadees Ki Aur Phir Dusri Deeni Kitabein Martabe Ke 
Mutabiq Rakhein 


Kitab Ke Upar Koi Cheez Na Rakhi Jaaye Chahe Qalam 
Dawaat Hi Ho Hatta Ke Wo Sandooq Jis Mein Kitab Ho 
Uske Upar Bhi Koi Cheez Na Rakhi Jaaye 


Masail Ya Deeniyat Ke Awraaq (Panno) Se Pudiya Bandhna 
Ya Jis Dastarkhwan Par Ash'aar Waghaira Likhe Ho Use 
Kaam Mein Laana Ya Bichhaune Par Kuchh Likha Ho Use 
Istemal Karna Mana Hai 


Ab Hum Paani Ke Baare Mein Zaroon Masail Bayaan 
Karenge Ke Kis Paani Se Wuzu Aur Ghusl Jaayez Hai Aur 
Kis Se Nahin 

Ye Jaan Lein Ke Jis Paani Se Wuzu Jaayez Hoga Usse Ghusl 
Bhi Jaayez Hoga Aur Jis Se Wuzu Jaayez Nahin To Ghusl 
Bhi Jaayez Nahin 


Continue... 


73 


Aalye Namaz Seekhein (Part 71) 


Barish Ka Paani, Nadi Ka, Naale, Chashme, Darya, 
Samundar, Kuwein Aur Barf, Ole Ke Paani Se Wuzu Jaayez 
Hai 


Paani Mein Koi Cheez Mil Gayi Jisse Us Ka Naam Badal 
Gaya Maslan Nimbu, Cheeni Ya Powder Waghaira Daala 
Jise Ab Sharbat Kaha Jaaye To Usse Wuzu Jaayez Nahin 


Paani Mein Koi Aisi Cheez Daali Jisse Maqsad Mail Kaatna 
Nahin (Yaani Purify Karna Nahin) To Us Paani Se Wuzu 
Jaayez Nahin Jaise Chaaye, Shorba (Sirwa), Gulaab Aur Arq 
Waghaira 


Agar Paani Mein Koi Aisi Cheez Daal Kar Pakayi Jisse 
Magsad Mail Kaatna Tha Jaise Beri Ke Patte Waghaira To 
Wuzu Jaayez Hai Aur Agar Paani Ki Riqqat (Yaani 
Patlapan) Khatm Ho Gaya Aur Paani Sattu Ki Tarah Gaadha 
Ho Gaya To Wuzu Jaayez Nahin 


Aalye Namaz Seekhein (Part 72) 


Agar Paani Mein Koi Aisi Paak Cheez Mil Jaaye Jis Se Paani 
Ka Patlapan Na Gaya Ho Jaise Chuna, Reta Ya Thodi 
Zatraan To Usse Wuzu Jaayez Hai 

Agar Doodh Mil Gaya To Agar Paani Zyada Tha Doodh 
Thoda Sa Tha Ke Paani Par Ghalib Na Aa Saka To Wuzu 
Jaayez Hai Warna Nahin 

Behta Paani Ke Agar Tinka Daale To Baha Le Jaaye, Paak 
Hai Aur Paak Karne Waala Hai Aur Najasat Padne Se Bhi 
Napaak Na Hoga Jab Tak Ke Paani Ka Rang, Bu (Smell) 
Aur Maza (Taste) Na Badal Jaaye 


Agar Behte Paani Mein Itni Najasat Hai Ke Paani Ka Rang, 
Bu Ya Maza Badal Gaya To Paani Napaak Hai 

Ab Ye Paak Tab Hoga Jab Najasat Teh Mein Chali Jaaye 
Aur Paani Ke Awsaaf Theek Ho Jaayein Yaani Rang, Bu 
Aur Maza Apni Haalat Mein Aa Jayein 


Barish Mein Chhat Ka Paani Jo Parnale Se Girta Hai Wo 
Paak Hai Agarche Chhat Par Najasat Padi Ho 

Jab Tak Najasat Se Paani Mein Taghayyur Na Aa Jaaye Paak 
Hai 


Continue... 
Aalye Namaz Seekhein (Part 73) 


Chhat Par Najasat Hai Aur Barish Ho Rahi Hai To Parnale 
Se Girne Waala Paani Napaak Nahin Lekin Barish Ruk 
Jaane Par Wo Jama Hua Paani Napaak Ho Jayega 


Barsaat Mein Naaliyo Mein Behne Waala Paani Paak Hai 
Jab Tak Ke Najasat Se Us Ka Rang, Bu Ya Maza Badal Na 
Jaaye 


Naali Ka Behta Paani Barish Ke Baad Thehar Gaya Aur 
Najasat Dikhe To Wo Napaak Hai 

Dus Haath Lamba Aur Dus Haath Chauda Jo Hauz Ho Use 
Dah Dar Dah Kehte Hain, Aise Hauz Mein Najasat Bhi Pad 
Jaaye To Paani Napaak Nahin Hoga Jab Tak Ke Rang, Bu 
Ya Maza Na Badal Jaaye 


Lambayi Aur Chaudayi 100 Haath Honi Chahiye 

20 Haath Lamba 5 Haath Chauda Bhi (20x5) Dah Dar Dah 
Kehlayega 

Isi Tarah 25 Haath Lamba 4 Haath Chauda (25x4) Bhi 100 
Hath Ho Jayega Yaani Area 100 Haath Hona Chahiye 


Continue... 
Aaiye Namaz Seekhein (Part 74) 


Hauz Agar Dah Dar Dah Hai Yaani Jiski Lambayi Aur 
Chaudayi Ko Zarb Dene (Guna Karne) Par 100 Hath 
Tagreeban (225 square feet) Ho Jaaye Wo Bada Hauz 
Kehlata Hai Aur Ye Behte Paani Ke Hukm Mein Hai Yaani 
Najasat Padne Se Napaak Nahin Hoga Jab Tak Ke Najasat 
se Paani Ka Rang, Bu Ya Maza Badal Na Jaaye 


Agar Hauz Gol Hai To Golayi Saadhe 35 Haath Honi 
Chahiye 


Ye Bhi Jaan Lein Ke Hauz Ke Bada Hone Ka Matlab Sirf 
Hauz Ka Bada Hona Nahin Balki Us Mein Maujood Paani 
Ko Dekha Jayega Yaani Paani Ki Balaayi (Upri) Satah Ko 
Dekhenge Ke Wo Sau Haath Hai Ya Nahin 

Agar Hauz Sau Haath Hai Aur Paani Kam Hai To Wo Dah 
Dar Dah Nahin 


Paani Ki Gehrayi Itni Honi Chahiye Ke Beech Mein Kahin 
se Zameen Khuli Huyi Na Ho Warna Zameen Khul Jaane 
Par Paani Sau Haath Se Kam Ho Jayega Aur Dah Dar Dah 
Na Rahega 


Bade Hauz Mein Agarche Najasat Padne Se Paani Napaak 
Nahin Hoga Lekin Jaan Boojh Kar Us Mein Najasat Daalna 
Mana Hai 


Aalye Namaz Seekhein (Part 75) 


Bade Hauz Par Kayi Log Jama Ho Kar Wuzu Karein Aur 
Paani Usi Hauz Mein Girayein To Koi Haraj Nahin Lekin 
Us Mein Kulli Karna Ya Naak Saaf Nahin Karna Chahiye, 
Hauz Se Baahar Karein Ke Log Isse Ghin Karte Hain 


Ghusl Karte Waqt Jo Paani Jism Se Girta Hai Wo Paak Hai 
Lekin Usse Ghusl Aur Wuzu Jaayez Nahin 


Agar Paani Mein (Jo Dah Dar Dah Se Kam Ho) Koi Be 
Wuzu Shakhs Bina Dhoye Apne Jism Ke Kisi Aise Hisse Ko 
Paani Mein Daal De Jo Wuzu Mein Dhoya Jaata Hai To 
Paani Wuzu Aur Ghusl Ke Laayeq Nahin Rahega 

Jis Par Ghusl Farz Hai Us Ke Jism Ka Koi Bhi Hissa Paani 
Mein Pad Gaya To Paani Wuzu Aur Ghusl Ke Qaabil Na 
Raha 

Agar Dhula Hua Hissa Pade To Hara; Nahin 

Agar Haath Dhula Hua Hai Lekin Phir Dhone Ki Niyyat Se 
Daala Aur Ye Dhona Sawaab Ka Kaam Hai Jaise Khana 
Khane Ke Liye Ya Wuzu Ke Liye To Paani Mustamal Ho 
Jayega Aur Ab Wo Wuzu Ke Laayeq Na Raha 


Agar Zaroorat Ke Tehat Daala To Paani Mustamal Nahin 
Hoga Maslan Bada Bartan Hai Ke Jhuka Nahin Sakta Aur 
Chhota Bartan Nahin To Daal Sakta Hai Aur Iska Tariqa 
Wuzu Ke Bayaan Mein Bata Diya Gaya Hai 


Continue... 
Aalye Namaz Seekhein (Part 76) 


Agar Mustamal Paani Achhe Paani Mein Mil Jaaye Jaise 
Nahate Waqt Agar Chhentein Pad Jaayein To Agar Achha 
Paani Zyada Hai To Wo Wuzu Aur Ghusl Ke Laayeq 
Rahega Warna Nahin 

Jis Bartan Se Naha Rahe Hain Us Mein 10 Litre Paani Hai 
Aur Kuchh Qatre Nahate Waqt Us Mein Pad Jaayein To 
Paani Mustamal Nahin Hoga Aur Agar Kisi Tarah Achhe 
Paani Mein Usse Zyada Mustamal Paani Mil Gaya To Wo 
Paani Wuzu Aur Ghusl Ke Laayeq Na Rahega 


Agar Paani Mein Haath Pad Gaya Aur Wo Mustamal Ho 
Gaya, Ab Agar Use Achha Banana Hai Taaki Wuzu Aur 
Ghusl Ke Kaam Aa Sake To Us Mein Us Se Zyada Paani 
Mila Dene Se Paak Ho Jayega Yaani Agar 5 Litre Paani 
Mustamal Tha To 5 Litre Se Zyada Achha Paani Mila Dene 
Se Wo Kaam Ka Ho Jayega 

Ek Tariqa Ye Hai Ke Mustamal Paani Mein Achha Paani 
Daalta Rahe Hatta Ke Bartan Bhar Kar Behne Lage To Wo 
Paani Kaam Ka Ho Jayega, Aur Yun Hi Napaak Ko Bhi Paak 
Kar Sakte Hain 


Continue... 


Aalye Namaz Seekhein (Part 77) 


Ek Tanki Hai Jis Ki Capacity 1000 Litre Hai Aur Us Mein 
50 Litre Paani Hai Jo Mustamal Ho Gaya Hai To Use Paak 
Karne Ke Liye Ye Nahin Karenge Ke Ek Taraf Se Achha 
Paani Daalte Rahenge Taaki Bhar Kar Behne Lage Kyunki 
Is Mein 950 Litre Se Zyada Paani Laana Padega Balki Yahan 
Pehle Waala Tariqa Apnaya Jayega Ke 50 Litre Hai To 51 
Litre Achha Paani Daal Diya Jaaye 


Agar Tanki Mein 900 Litre Paani Hai Aur Mustamal Ho 
Gaya To Ab Use Paak Karne Ke Liye 901 Litre Paani Nahin 
Daalenge Balki Dusra Tariqa Apnayenge Yaani 100 Litre Se 
Kuchh Zyada Daalenge Taaki Bhar Kar Behne Lage 


Kisi Darakht Ya Phal Se Nichode Gaye Paani Se Wuzu 
Jaayez Nahin 


Jo Paani Garm Mulk Mein, Garm Mausam Mein Sone 
Chandi Ke Ilawa Kisi Aur Dhaat Ke Bartan Mein Garm Hua 
Ho To Wo Jab Tak Thanda Na Ho Jaaye Usse Wuzu Aur 
Ghusl Nahin Karna Chahiye Aur Na To Us Ko Peena 


79 


Chahiye, Kisi Bhi Tarah Se Badan Tak Nahin Pahunchna 
Chahiye 


Continue... 
Aalye Namaz Seekhein (Part 78) 


Chhote Chhote Gadhon Mein Paani Jama Hua Ho Aur 
Najasat Hone Ka Maloom Na Ho To Usse Wuzu Jaayez Hai 


Agar Koi Kalir Kahe Ke Ye Paani Napaak Hai To Uski Baat 
Nahin Maani Jayegi, Paani Paak Hi Hai (Wo Apni Asli 
Haalat Mein Maana Jayega) 


Nabaligh Ka Bhara Hua Paani Uski Milk Ho Jaata Hai 
(Yaani Us Ki Property Mein Dakhil Ho Jaata Hai) Lihaza 
Use Uske Maa Baap Ke Ilawa Kisi Ke Liye Istemal Mein 
Laana Jaayez Nahin Agarche Wo Ijazat De De Kyunki 
Nabaligh Apni Property Se Koi Cheez Dusre Ko Nahin De 
Sakta 

Agar Kisi Ne Aise Paani Se Wuzu Kar Liya To Ho Jayega 
Par Gunahgar Hoga 


Hazrat Allama Mufti Amjad Ali Aazmi Likhte Hain Ke Is 
Mas'ale Se Muallimeen (Padhane Waalo) Ko Sabaq Lena 
Chahiye Ke Aksar Wo Nabaligh Bachho Se Paani Bharwa 
Kar Apne Kaam Mein Istemal Karte Hain, Ye Jaayez Nahin 


Agar Kisi Baligh Ne Paani Bhara Hai To Uski Ijazat Ke Bina 
Istemal Karna Haraam Hai 

Continue... 
Aalye Namaz Seekhein (Part 79) 


Jo Paani Napaak Ho Use Apne Istemal Mein Laana Jaayez 
Nahin Aur Jaanwaro Ko Pilana Bhi Jaayez Nahin 

Aise Paani Se Gaara (Deewar Khadi Karne Ke Liye Masala 
Waghaira) Banane Ke Kaam Mein La Sakta Hai 


Paani Ko Agar Koi Insan Jhoota Kar De To Wo Napaak 
Nahin Hota Agarche Aadmi Napaak Ho Ya Haizo Nifaas 
Waali Aurat Ho Ya Kafir Ho Sab Ka Jhoota Paak Hai 


Kafir Ka Jhoota Paak Hai Par Usse Bachna Chahiye Aur 
Usse Nafrat Karni Chahiye Jaise Thook, Reenth Aur 
Balgham Paak Hain Par Log Ghin Karte Hain To Kafir Ke 
Jhoote Se Inse Zyada Ghin Karni Chahiye 


Kisi Ke Moonh Se Khoon Aa Raha Ho Aur Wo Turant Paani 
Piye To Wo Paani Aur Bartan Napaak Ho Jayega Lihaza 
Chahiye Ke Pehle Moonh Ko Paak Kare Phir Paani Piye 
Moonh Do Tarah Se Paak Ho Sakta Hai, Ek To Ye Ke Paani 
Se Dho Kar Khoon Ke Asar Ko Khatm Kar Le Aur Dusra 
Ye Ke Kayi Baar Thooke Taaki Asar Zaayil Ho Jaaye, 
Zyada Thookne Se Bhi Taharat Mil Jayegi Jabki Asar Baaqi 
Na Rahe 


Thook Mein Khoon Ho To Use Ghontna Sakht Mana Hai 
Ye Napaak Hai Aur Ghontna Gunaah Hai 

Continue... 


Aalye Namaz Seekhein (Part 80) 


Maaz Allah Sharab Pee Kar Agar Koi Fauran Paani Piye To 
Paani Napaak Ho Jayega Aur Agar Ruk Kar Piya Ke Thook 
Ke Saath Ajza Mil Kar Chale Gaye To Napaak Nahin Par 
Sharabi Ke Jhoote Se Bachna Chahiye 


Sharabi Ki Moonchhein Badi Ho Aur Paani Mein Lagti Ho 
To Jab Tak Unhein Paak Na Kare Jo Paani Piyega Wo Paani 
Aur Bartan Dono Napaak Ho Jayenge 


Mard Ko Ghair Aurat Ka Aur Aurat Ko Ghair Mard Ka 
Jhoota Agar Maloom Ho Ke Fulaan Ya Fulaani Ka Jhoota 
Hai To Bataure Lazzat Us Ka Khana Peena Makrooh Hai 
Lekin Khane Ya Paani Mein Karahat Nahin Aayi Aur Agar 
Maloom Na Ho Ya Lazzat Ke Liye Na Khaya Piya Ho To 
Haraj Nahin Balki Baaz Surato Mein Behtar Hai Jaise Ba 
Shara Aalim Ya Peer Ka Jhoota Tabarruk Ke Taur Par Peete 
Hain 

Jin Janwaro Ka Gosht Khaya Jaata Hai Wo Chahe Chaupaye 
Ho Ya Parinde Un Ka Jhoota Paak Hai Jaise Gaaye, Bail, 
Bhains, Bakri, Kabootar Waghaira 


Continue... 

Aalye Namaz Seekhein (Part 81) 


Jo Murgi Chhuti Phirti Aur Ghaleez Par Moonh Maarti Ho 
Us Ka Jhoota Makrooh Hai Aur Agar Band Rehti Ho To 
Paak Hai 


Gaaye Agar Ghaleez Par Moonh Maarti Ho To Uska Jhoota 
Makrooh Hai Aur Agar Moonh Par Najasat Lagi Hai Aur 
Bina Paak Kiye Usne Paani Mein Moonh Daal Diya To 
Paani Napaak Ho Jayega 

Uska Moonh Ya To Jaari Paani Mein Moonh Daalne Se Paak 
Hoga Ya Phir Ghair Jaari Paani Mein Teen Jagah Se Peene 
Mein) 


Isi Tarah Bail, Bhainse Aur Bakre Naro Ne Maada Ka 
Peshab Soongha Aur Nazar Se Ghaayib Na Huye Aur Na 
Itni Der Guzri Ke Taharat Ho Jaaye To Paani Mein Moonh 
Daale To Paani Napaak Hai 

Ghode Ka Jhoota Bhi Paak Hai 

Suwar, Kutta, Sher, Cheeta, Geedad, Bhedya, Haathi Aur 
Dusre Darindo Ka Jhoota Napaak Hai 


Continue... 
Aalye Namaz Seekhein (Part 82) 


Kutte Ne Bartan Mein Moonh Daala To Wo Bartan Napaak 
Ho Jayega 

Agar Wo Bartan Dhaat Ya Cheeni Ya Chikna Hai To Teen 
Baar Dhone Se Paak Ho Jayega Aur Agar Chikna Nahin 
Maslan Miti Ka На Ya Chikna Hai Lekin Daraar (Crack) 
Hai To Har Baar Sukha Kar Teen Baar Dhona Hoga Sirf 
Dhone Se Paak Nahin Hoga 


Agar Matke Ko Kutte Ne Upar Se Chata To Andar Ka Paani 
Paak Hai 


Udne Waale Shikari Jaanwar Jaise Baaz Aur Cheel 
Waghaira Ka Jhoota Makrooh Hai Aur Yahi Hukm Kawwe 
Ka Hai Aur Agar Shikari Parindo Ko Shikar Ke Liye Rakha 
Hai To Un Ka Jhoota Paak Hai Jab Tak Ke Moonh Par 
Najasat Na Lagi Ho 


Ghar Mein Rehne Waale Jaanwar Jaise Billi, Chuha, 
Chhipkali, Saanp Waghaira Ka Jhoota Makrooh Hai 


Agar Billi Kisi Ka Haath Chate To Chahiye Ke Fauran 
Kheench Le Aur Na Chatne De, Phir Haath Ko Dho Le Aur 
Baghair Dhoye Namaz Padh Li To Ho Gayi Par Khilaf -e- 
Aula Yaani Achha Nahin Hai 


Billi Ne Chuha Khaya Aur Bartan Mein Moonh Daal Diya 
To Napaak Ho Gaya Aur Agar Zubaan Se Saat Kar Liya Ke 
Khoon Ka Asar Baaqi Na Raha To Paak Hai 


Continue... 

Aalye Namaz Seekhein (Part 83) 


Paani Mein Rehne Waale Jaanwaro Ka Jhoota Paak Hai 
Chahe Wo Paani Mein Paida Hote Ho Ya Baahar 


Gadhe Aur Khachhar Ka Jhoota Mashkook Hai Yaani Is 
Mein Shak Hai Ke Usse Wuzu Hoga Ya Nahin Lihaza Usse 
Wuzu Nahin Ho Sakta Kyunki Napaaki (Hadas) Yageeni 
Hai Aur Paani Mein Shak Hai To Yaqeen Ko Shak Se Door 
Nahin Kiya Ja Sakta 


Jo Jhoota Paani Paak Hai Usse Wuzu Aur Ghusl Jaayez Hai 
Aur Jo Napaak Hai Usse Jaayez Nahin 


Agar Makrooh Paani Hai To Achha Paani Hote Huye Usse 
Wuzu Makrooh Hai Aur Agar Achha Paani Maujood Nahin 
To Usse Wuzu Kar Sakte Hain Aur Khane Ki Cheezo Mein 
Bhi Yahi Hai Ke Maldaar Ke Liye Makrooh Hai Aur 
Muhtaaj Ke Liye Nahin 


Achha Paani Nahin Hai Aur Mashkook Paani Hai To Usse 
Wuzu Kare Phir Tayammum Bhi Kare, Behtar Ye Hai Ke 
Pehle Wuzu Kare Phir Tayammum Aur Agar Wuzu Kiya 
Tayammum Na Kiya Ya Tayammum Kiya Wuzu Na Kiya 
To Namaz Na Hogi 

Mashkook Jhoota Khana Peena Nahin Chahiye 


Continue... 

Aalye Namaz Seekhein (Part 84) 


Mashkook Paani Mein Agar Achha Paani Mil Jaaye To Agar 
Achha Paani Zyada Hai To Wo Wuzu Ke Laayeq Ho Gaya 
Warna Nahin 


Jis Ka Jhoota Napaak Hai Us Ka Pasina Aur Luaab Bhi 
Napaak Hai Aur Jis Ka Jhoota Paak Hai Us Ka Pasina Aur 
Luaab Bhi Paak Hai Aur Jis Ka Jhoota Makrooh Hai Us Ka 
Pasina Aur Luaab Bhi Makrooh Hai 


Gadhe, Khachhar Ka Pasina Agar Kapde Par Lag Jaaye To 
Kapda Paak Hai Chahe Jitna Zyada Laga Ho 


Ye To Paani Ka Bayaan Hua, Iske Baad Ye Janna Bhi 
Zaroori Hai Ke Najasat Ki Kaun Kaun Si Qismein Hain Aur 
Un Ke Kya Ahkaam Hain 

Ab Hum Najasat Ke Baare Mein Tafseel Bayaan Karenge 
Ke Kaun Si Najasat Kitni Lag Jaane Par Namaz Nahin Padh 
Sakte Aur Kitni Lag Jaane Par Padh Sakte Hain 


Continue... 

Aalye Namaz Seekhein (Part 85) 
Najasat Do Tarah Ki Hoti Hain : Ek Najasate Ghaliza Aur 
Ek Najasate Khalifa 

Humne Jis Tarah Wuzu Aur Ghusl Ki Tafseel Mein Bataya 
Tha Ke Ek Chhoti Napaaki Hoti Hai Aur Ek Badi Napaaki 
To Yahan Bhi Kuchh Aisa Hi Hai 

Ek Hai Chhoti Najasat Yaani Halki Najasat Jiska Hukm 
Halka Hai Aur Ek Hai Badi Najasat Yaani Bhaari Najasat Jis 
Ka Hukm Sakht Hai 


Jo Badi Najasat Hai Yaani Najasate Ghaliza Us Ka Hukm 
Ye Hai Ke Agar Ek Dirham (Ke Size) Se Zyada Lag Jaaye 
To Use Paak Karna Farz Hai Warna Namaz Nahin Hogi Aur 
Agar Jaan Boojh Kar Padhe To Gunahgar Hai Aur Agar 
Namaz Ko Halka Samajh Kar Aisa Kare To Ye Kuir Hai 


Agar Najasate Ghaliza Ek Dirham Ke Barabar Ho To Paak 
Karna Wajib Hai Aur Bina Paak Kiye Namaz Padhi To Aap 
Jaante Hain Ke Wajib Ka Muqabil Makroohe Tehreemi Hai 
Lihaza Namaz Duhrana Wajib Ho Jayegi Aur Agar Ek 
Dirham Se Kam Hai To Paak Karna Sunnat Hai Aur Bina 
Paak Kiye Namaz Padhne Par Wo Namaz Sunnat Ke Khilaf 
Hogi Jiska Duhrana Zaroori Nahin Par Behtar Hai 


Continue... 
Aalye Namaz Seekhein (Part 86) 


Aasani Se Yun Samjhein Ke Agar Jism Ya Kapde Par 
Najasat Lagi Ho To Behtar Yahi Hai Ke Use Saat Kar Ke 
Namaz Padhein Lekin Masail Apni Jagah Hain 

Kisi Ke Kapde Par Ek Dirham Se Kam Pakhana Lag Jaaye 
To Wo Baghair Dhoye Namaz Nahin Padhega, Hum Jaante 

Hain Lekin Mas'ala Jaanna Zaroori Hai Ke Kis Najasat Ke 
Kitna Lagne Par Kya Hukm Hai Taaki Majboori Ki Haalat 
Mein Hum Kahin Namaz Na Tark Kar Dein Ya Mas'ale Ka 
Ilm Na Hone Ki Wajah Se Kahin Aisa Na Ho Ke Hum Khud 
Ko Napaak Samajh Kar Namaz Hi Na Padhein Ya Padh 
Lene Par Namaz Ko Fasid Samajh Baithein 


Jab Bhi Najasat Ki Baat Aaye To Pehle Aapko Ye Dekhna 
Hai Ke Najasat Kaun Si Hai, Matlab Khafifa Ya Ghaliza Aur 
Ye Jaan Lene Ke Baad Ye Dekhna Hai Ke Wo Najasat Kitni 
Lagi Hai 


Pehle Najasat Ki Qism Maloom Honi Chahiye Phir Faisla 
Hoga Ke Kitni Lagne Par Kya Hukm Hoga Lihaza Pehle Ye 
Janna Zaroori Hai Ke Kaun Kaun Si Najasat Khafifa Hai Aur 
Kaun Si Ghaliza 


Continue... 
Aalye Namaz Seekhein (Part 87) 


Najasate Ghaliza Ke Baare Mein Aap Jaan Chuke Ke Ek 
Dirham Ka Size Dekhna Hoga Lekin Is Mein Ye Tafseel Hai 
Ke Agar Najasat Patli Na Ho Balki Gaadhi Ho Jaise Pakhana 
Waghaira To Phir Najasat Ka Size Nahin Balki Wazan 
Dekha Jayega Ke Ek Dirham Ke Wazan Se Zyada To Nahin 
Aur Agar Najasat Patli Hai Jaise Peshab, Sharaab Waghaira 
To Phir Size Dekha Jayega 

Ek Dirham Ka Wazan Yahan Par Saadhe Chaar Masha Hoga 
Aur Size Hatheli Seedhi Karne Par Jitne Hisse Par Paani Ruk 

Jaaye Utna Hoga Jo Ke Yahan Ke Rupay Ke Sikke Ke 
Barabar Hai (Chhota Waala Sikka Nahin Balki Bada Rupay 
Ka Purana Sikka Taqreeban Wahi Size Hai) 


Ab Zaahir Si Baat Hai Ke Aap Sikka Le Kar Ya Najasat Ko 
Tarazu Par Taul Kar Napenge Nahin Lekin Figh Mein Har 
Mumkin Soorat Ke Har Pahlu Aur Uske Hukm Ko Bayaan 
Kiya Gaya Hai Jo Ke Zaroori Bhi Hai Lihaza Yahan Aap 
Andaza Laga Sakte Hain Aur Samajh Sakte Hain Ke Asal 
Mas'ala Kya Hai 


Najasate Khafifa Mein Dirham Nahin Balki Ye Dekha Jaata 
Hai Ke Jis Hisse Par Laga Hai Us Ke Ek Chauthayı Se Zyada 
Hai Ya Kam Hai Ya Barabar 


Continue... 
Aalye Namaz Seekhein (Part 88) 


Ek Chauthayi Yaani 25% To Daaman Mein Lagne Par 
Daaman Ki Ek Chauthayi, Aasteen Par Lage To Uski Ek 
Chauthayı Aur Haath Par Lage To Uski Ek Chauthayi Se 
Kam Hone Par Namaz Ho Jayegi Aur Agar Poori Chauthayi 
Par Lagi Ho To Namaz Nahin Hogi 


Ye Jo Najasat Mein Farq Hai Aur Dirham Aur Chauthayi Ka 
Farq Hai Ye Tab Hai Jab Baat Jism Ya Kapde Ki Ho Agar 
Paani Mein Koi Najasat Gir Jaaye Chahe Khafifa Ho Ya 
Ghaliza To Ye Nahin Dekha Jayega Ke Dirham Hai Ya 
Sikka Hai Ya Phir Bartan Ka Ek Chauthayi Hai Ya Nahin 

Balki Ek Qatre Se Bhi Poora Paani Napaak Ho Jayega (Agar 
Bada Hauz Na Ho To) 


Bade Hauz Ki Tafseel Bayaan Ho Chuki Hai Ke Us Mein 
Najasat Padne Se Paani Napaak Nahin Hota Jab Tak Ke 
Paani Ka Rang, Bu Ya Maza Badal Na Jaaye 


Continue... 
Aalye Namaz Seekhein (Part 89) 


Ab Aaiye Jaante Hain Ke Najasate Ghaliza Kaun Kaun Si 
Hain Aur Khalifa Kaun Kaun Si 


Insan Ke Badan Se Aisi Cheez Nikle Jisse Wuzu Ya Ghusl 
Wajib (Zaroori) Ho Jaaye To Wo Najasate Ghaliza Hai Jaise 
Peshab, Pakhana, Mani, Mazi, Wadi, Behta Khoon, Peep, 
Bhar Moonh Qay (Ulti), Haiz, Nifaas Aur Istehaza Ka 
Khoon 


Dukhti Aankh Se Jo Paani Nikle Wo Najasate Ghaliza Hai 
Aur Pistan Ya Naaf Se Bhi Dard Ki Wajah Se Jo Paani Nikle 
Wo Najasate Ghaliza Hai 


Balgham, Naak Ki Rutubat Waghaira Paak Hain Agarche 
Beemari Ki Wajah Se Niklein Ya Isi Tarah 


Doodh Peete Ladke Aur Ladki Ka Peshab Najasate Ghaliza 
Hai, Ye Jo Awaam Mein Mash'hoor Hai Ke Doodh Peene 
Waale Bachhe Ka Peshab Paak Hota Hai, Ye Ghalat Hai 

Isi Tarah Agar Bachhe Ne Ulti Ki Aur Wo Bhar Moonh Thi 
To Najasate Ghaliza Hai 


Continue... 
Aalye Namaz Seekhein (Part 90) 


Khushki Ke Har Jaanwar Ka Behta Khoon Najasate Ghaliza 
Hai 

Murdaar Jaanwar Ka Gosht Aur Charbi Bhi Najasate 
Ghaliza Hai (Yaanı Aisa Jaanwar Jis Mein Behta Khoon 
Hota Hai Aur Bina Zibhe Sharayi Ke Mar Jaaye) 


Halaal Jaanwar Ko Agar Kisi But Parast Ya Majoosi Ne 
Zibah Kiya To Us Ka Gosht Posht Sab Napaak Ho Jayega 
Aur Agar Kisi Haraam Jaanwar Ko Sharayi Tarige Se 
Musalman Ne Zibah Kiya To Gosht Paak Ho Jayega Lekin 
Khana Haraam Hi Rahega 

Khinzeer Ko Zibah Jis Tarah Kiya Jaaye Wo Napaak Hi 
Rahega Kyunki Wo Najisul Ayen Hai 


Haraam Chaupaye Jaise Kutta, Sher, Lomdi, Billi, Gadha, 
Chuha, Khachhar, Haathi, Suwar Ka Pakhana Peshab Aur 
Ghode Ki Leed Najasate Ghaliza Hai 


Halaal Jaanwar Ka Pakhana Jaise Gaaye Bhains Ka Gobar, 
Oont Aur Bakri Ki Mengni Najasate Ghaliza Hai 


Jo Parinde Ooncha Nahin Udte Maslan Murgi, Batakh 
Waghaira Ki Beet Najasate Ghaliza Hai 

Continue... 
Aalye Namaz Seekhein (Part 91) 


Har Qism Ki Sharaab Aur Nasha Laane Waali Taadi 
Najasate Ghaliza Hai 


saanp Ka Pakhana Peshab Aur Jungli Mendhak Ka Khoon 
Jin Mein Behta Khoon Hota Hai Agarche Zibah Kiye Gaye 
Ho, Najasate Ghaliza Hai 

suwar Ka Gosht, Haddi, Baal Sab Najasate Ghaliza Hai 


Halaal Jaanwaro Ka Peshab Najasate Khafeefa Hai Maslan 
Gaaye, Bail, Bhains, Bakri, Oont Waghaira 


Haraam Parinde Chahe Shikari Ho Ya Nahin, Unki Beet 
Najasate Khafeefa Hai Jaise Kawwa, Cheel, Baaz Waghaira 


Halaal Parinde Jo Uncha Udte Hain Unki Beet Paak Hai 
Jaise Kabootar, Maina Waghaira 


Continue... 
Aalye Namaz Seekhein (Part 92) 
Najasate Ghaliza Aur Khafifa Mil Jaaye To Kul Najasate 


Ghaliza Ho Jayegi, Machhli Aur Paani Ke Deegar Jaanwaro 
Ka Khoon Aur Machhar Aur Khatmal Ka Khoon Paak Hai 

Aur Gadhe Aur Khachhar Ka Pasina Aur Thook Bhi Paak 
Hai 


Peshab Ki Nihayat Baarek (Sooyi Ki Nok Ki Tarah) 
Chheentein Kapde Ya Jism Par Pad Jaaye To Kapda Aur 
Jism Paak Rahega 

Aur Aisa Kapda Agar Paani Mein Gir Jaaye To Paani Bhi 
Paak Hi Rahega 


Jo Khoon Zakhm Mein Ho Baha Na Ho Wo Paak Hai 


Jeb Mein Sheeshi Hai Aur Us Mein Peshab, Khoon Ya 
Sharaab Hai To Namaz Nahin Hogi 


Agar Najasat Kapde Ya Jism Par Ek Jagah Nahin Balki Do 
Teen Jagah Lagi Hai Aur Milane Par Ek Dirham Se Zyada 
Hoti Hai To Dhona Farz Hoga, Bina Dhoye Namaz Nahin 
Hogi Aur Yahi Majmue Ka Hukm Najasate Khafeefa Mein 
Bhi Hai 


Continue... 
Aalye Namaz Seekhein (Part 93) 


Haraam Jaanwaro Ka Doodh Bhi Najasat Hai Albatta Ghodi 
Ka Doodh Paak Hai Magar Khana Jaayez Nahin 


Chuhe Ki Mengni Agar Gehoon Mein Mil Kar Pis Gayi To 
Aata Paak Hai Ya Tel Mein Gir Gayi To Tel Paak Hai Haan 

Agar Itni Zyada Hai Ke Maze (Taste) Mein Farq Aa Jaaye 
To Napaak Hai 


Agar Paki Huyi Roti Mein Mile To Aas Paas Ka Thoda Sa 
Hissa Hata Dein Baaqi Roti Mein Koi Hara) Nahin 


Agar Paak Kapda Aur Napaak Kapda Aapas Mein Lipta Hua 
Hai Aur Paak Kapda Nam Ho Jaaye To Sirf Nami Aane Ki 
Wajah Se Napaak Na Hoga Jab Tak Ke Paak Kapde Par 
Najasat Ka Rang Ya Bu Zaahir Na Ho Jaaye 

Agar Zaahir Ho Gaya To Nam Hone Se Bhi Napaak Ho 
Jayega 

Ye Mas'ala Us Waqt Ka Hai Jab Kapda Paani Ki Wajah Se 
Napaak Hua Ho Warna Agar Peshab Ya Sharaab Waghaira 
Najasat Lagi Har To Phir Nam Hone Se Bhi Napaak Ho 
Jayega 


Agar Napaak Kapda Pehen Kar Soya Ya Napaak Bistar Par 
Soya Aur Pasina Aaya To Agar Pasine Se Wo Napaak Jagah 
Bheeg Gayi Phir Usse Tari Jism Par Lagi To Napaak Ho 
Jayega Warna Nahin 


Continue... 
Aalye Namaz Seekhein (Part 94) 


Raaste Ki Keechad Paak Hai Jab Tak Us Ka Napaak Hona 
Maloom Na Ho 

Agar Kapde Ya Jism Par Lag Jaaye To Dho Kar Namaz Padh 
Lein Aur Baghair Dhoye Padhni Pade To Bhi Namaz Ho 

Jayegi, Haan Agar Najis Hona Maloom Hai To Phir Dhona 
Zaroori Hai 


Sadak Par Paani Chhidka Ja Raha Ho Aur Chhintein Ud Kar 
Kapdo Par Pade To Kapde Paak Hain, Dho Kar Namaz 
Padhna Behtar Hai 


Aadmi Ki Khaal Agar Nakhun Barabar Bhi Paani Mein Gir 
Jaaye To Paani Napaak Ho Jayega 


Kutta Agar Kapde Ya Jism Se Sat Jaaye To Napaak Na Hoga 
Agar Kutte Ka Jism Tar Hai Yaani Wo Bheega Hua Hai To 
Bhi Jism Ya Kapde Se Sat Jaane Par Napaaki Ka Hukm 
Nahin Hai Haan Agar Uske Jism Par Najasat Lagi Hai Aur 
Wo Lag Jaaye To Napaak Ho Jayega 

Agar Kutte Ki Thook Lag Jaaye To Napaak Ho Jayega 


Agar Kutta Aate Mein Moonh Daal De To Jitna Tar Hua 
Utna Hata Dein Baaqi Paak Hai 


Jo Gosht Sad Gaya Yaani Kharaab Ho Gaya Aur Badbu 
Aane Lagi Usko Khana Haraam Hai Lekin Najis Nahin Hain 


Continue... 
Aalye Namaz Seekhein (Part 95) 


Ab Zaroori Hai Ke Istinje Ke Masail Bayaan Kar Di Jaayein 

(1) Jab Pakhana Aur Peshab Ke Liye Jaayein To Behtar Hai 
Ke Dakhil Hone Se Pehle Ye Dua Padh Lein 


a Eloi Не x 52 11” ” 2,57): 29 5 


Ye Dua Padhne Ke Baad Baaya Qadam Pehle Dakhil Kare 
Aur Nikalte VVaqt Dahina Qadam Pehle Nikale 


Baahar Nikalte Waqt Ye Padhein : 
7 212 éi 2 MT DE İZ 72% 5 25 s Dan sa .. 
eds RE AAHS ON V SI 


Pakhana Ya Peshab Karte Waqt Na Peeth Qibla Ki Taraf 
Karein Na Moonh 

Ye Hukm Ghar Ke Andar Aur Baahar Maidan Dono Ka Hai 
Aur Agar Ghalati Se Bhool Kar Baith Jaayein To Yaad Aane 
Par Ghoom Jaayein 


Agar Bachhe Ko Pakhana Ya Peshab Karane Waala Use 
Qibla Ki Taraf Karata Hai To Gunahgar Hoga 


Hawa Ke Rukh Peshab Karna Mamnu Hai 
Isse Hoga Ye Ke Qatre Ud Kar Waapas Aayenge 


Kuwein, Hauz Ya Jame Huye Paani Ya Behte Paani Mein 
Peshab Karna Makrooh Hai 


Continue... 

Aalye Namaz Seekhein (Part 96) 


Phaldaar Darakht Ke Neeche Ya Us Khet Mein Jis Mein 
Kheti Ho Ya Saaye Mein Jahan Log Uthte Baithte Ho Ya 
Masjid Aur Eidgah Ke Pahlu Mein Ya Qabristan Ya Raaste 
Mein Ya Jis Jagah Maweshi Bandhe Ho, In Sab Jagaho Mein 
Peshab Pakhana Makrooh Hai 


Jis Jagah Wuzu Ya Ghusl Kiya Jaata Ho Wahan Peshab 
Karna Makrooh Hai 


Khud Nichi Jagah Baithna Aur Peshab Aisi Jagah Karna Jo 
Unchi Ho, Ye Mamnu (Mana) Hai 


Sakht Zameen Ya Pakke Farsh Par Jis Se Qatre Ud Kar 
Aayein, Us Par Peshab Karna Mamnu (Mana) Hai 


Agar Sakht Zameen Ho To Kured Kar Ya Gadha Kar Ke 
Peshab Karna Chahiye 


Khade Ho Kar Ya Let Kar Ya Nange Ho Kar Peshab Karna 
Makrooh Hai 


Peshab Ya Pakhana Karte Waqt Nange Sar Nahin Jaana 
Chahiye 


Saath Mein Koi Aisi Cheez Na Le Jaaye Jis Par Koi Dua Ya 


Allah Wa Rasool Ka Naam Rakha Ho Ya Kisi Buzurg Ka 
Naam Likha Ho 

Peshab Ke Waqt Baat Karna Makrooh Hai 


Peshab Karne Mein Jitna Badan Kholna Chahiye Utna Hi 
Khole, Haajat Se Zyada Na Khole 


Continue... 
Aalye Namaz Seekhein (Part 97) 


Peshab Karte Waqt Baayein Pair Par Zor De Kar Baithna 
Chahiye 


Peshab Ya Pakhana Karte Waqt Kisi Deeni Mas'ale Par 
Ghauro Fikr Na Karein 


Chheenk Ya Azaan Ka Jawab Zubaan Se Na De Aur Bila 
Zaroorat Sharmgah Ko Na Dekhe Aur Na Hi Najasat Ki 
Taraf Nazar Kare 

Pakhane Mein Zyada Der Tak Na Baithein, Isse Bawaseer 
Ka Andesha Hai 

Baaz Log Mobile Mein Game Khelna Shuru Kar Dete Hain 
Aur Phir Pata Hi Nahin Chalta Ke Aadhe Ghante Se Toilet 
Mein Hain 

Aaj Kal To English Ceat Ka Riwaaj Bhi Hai Jis Mein Aaram 
Se Kursi Par Baithne Ki Tarah Baithe Rehte Hain Saath 
Mein Ameero Ne To Bathroom Mein TV Tak Lagana Shuru 
Kar Diye Hain Taaki Wahan Bhi Time Pass Kar Sakein 
Najasat Mein Thookna Ya Khankaar Daalna Jaayez Nahin 
Kyunki Ye Paak Hain Aur Paak Cheez Ko Napaak Shay 
Mein Milana Durust Nahin 

Aalye Namaz Seekhein (Part 98) 


Jab Istinje Se Farigh Ho Jaaye To Mard Baayein Haath Se 
Apne Aale Ko Jad Se Sire Ki Taraf Sonte Taaki Baaqi Qatre 
Nikal Aayein Phir Dhelo Ka Istemal Karein Agar Paani Se 
Taharat Karni Hai To Paani Se Dho Lein 


Pakhana Ke Baad Pehle Peshab Ke Maqaam Ko Dhoyein 
Phir Pakhana Ke Maqaam Ko Aur Saans Ko Niche Ki Taraf 
Zor De Kar Pakhana Ka Maqaam Dhoyein 


Aage Ya Pichhe Se Jab Najasat Nikle To Dhelo Se Taharat 
Haasil Karna Sunnat Hai Aur Agar Sirf Paani Se Bhi Taharat 
Kar Lein To Jaayez Hai Magar Mustahab Ye Hai Ke Dhele 
Lene Ke Baad Paani Se Taharat Kare 


Dhelo Ki Koi Tadaad Muayyan (Fix) Nahin Hai, Agar Ek Se 
Saaf Ho Jaaye To Sunnat Ada Ho Gayi Aur Agar Teen Dhelo 
se Saaf Na Ho To Sunnat Ada Na Huyi 

Behtar Ye Hai Ke Dhele Taaq (Odd) Ho Yaani Agar 2 Se 
Taharat Ho Gayi To Ek Aur Le Kar Teen Kar Dein Aur Agar 
Chaar Se Ho Jaaye To Ek Aur Le Kar Paanch Kar Dein 


Continue... 
Aalye Namaz Seekhein (Part 99) 


Dhelo Se Taharat Us Waqt Hogi Jab Najasat Makhraj Ke 
Aas Paas Ek Dirham Se Zyada Na Lagi Ho 

Agar Dirham Se Zyada San Jaaye To Ab Dhona Farz Hai 
Lekin Dhele Lena Ab Bhi Sunnat Rahega 


Kankar, Pathhar, Phata Hua Purana Kapda Ye Sab Dhele Ke 
Hukm Mein Hai Yaani Inhein Bhi Istemal Kar Sakte Hain 
Inse Bhi Safayi Bila Karahat Jaayez Hai 


Deewar Se Bhi Istinje Ko Sukha Sakta Hai Par Deewar Apni 
Honi Chahiye, Kisi Dusre Ki Deewar Par Nahin 

Agar Dusre Ki Hai Ya Wagf Hai To Aisa Karna Makrooh 
Hai Par Taharat Ho Jayegi 


Haddi, Khane Ki Cheez, Gobar, Pakki Eint, Koyela, Sheesha 
Aur Jaanwar Ka Chaara Aur Aisi Cheez Jis Ki Qeemat Ho 
Agarche Ek Aadh Paisa Hi Sahih To Usse Istinja Karna 
Makrooh Hai 


Continue... 

Aalye Namaz Seekhein (Part 100) 
Kaghaz Se Istinja Mana Hai, Agarche Kuchh Likha Hua Na 
Ho Ya Abu Jahal Jaise Kaafir Ka Naam Hi Kyun Na Likha 
Ho 
Aaj Kal Tissue Paper Ka Istemal Aam Hota Ja Raha Hai 


Allama Nasiruddin Madani Likhte Hain Ke Tissue Paper Bhi 
Kaghaz Ki Hi Ek Qism Hai Jaisa Ke Naam Se Zaahir Hai 

Khana Khane Ke Baad Is Ka Istemal Makrooh Hai Jaisa Ke 
Bahaare Shariat Mein Hai Ke Khane Ke Baad Kaghaz Se 
Ungliya Pochhna Makrooh Hai 

Fatawa Aalamgiri, Fatawa Razviya Aur Us Ke Hashiye 
Mein Muftiye Aazam Rahimahullahu Ta'ala Ne Likha Hai 
Ke Khane Ke Baad Kaghaz Se Haath Nahin Pochhna 
Chahiye 

Istinje Mein Iska Istemal Makroohe Tehreemi Hai Ke Istinje 
Ke Liye Makhsoos Cheezo Ke Liye Har Muhtaram Aur 
Qeemti Cheez Ka Istemal Makroohe Tehreemi Hai, Iske 
Ilawa Ye Sunnate Nasara Hai Aur Tarke Sunnate Moakkada 
Ki Aadat Khud Mojibe Karahate Tehreemi Hai Aur Ye 
Tissue Paper Ka Istemal Umoome Balwa Bhi Nahin 


Continue... 


Abde Mustafa Official 

